Wanita Dari Klang Mangsa Pertama Virus Zika Di Malaysia

Kementerian Kesihatan Malaysia hari ini mengesahkan seorang wanita berusia 58 tahun di Klang, Selangor sebagai mangsa pertama dijangkiti virus Zika di Malaysia.

Menurut Menteri Kesihatan, Datuk Seri Dr S. Subramaniam , wanita itu disahkan berjangkit semasa melawat anak perempuan mereka di Singapura pada 19 Ogos sebelum pulang ke Malaysia pada 21 Ogos.

Dalam satu kenyataan lain, Datuk Seri Dr S. Subramaniam berkata, wanita berkenaan dilaporkan mulai demam dan dirujuk ke Hospital Sungai Buloh untuk pemeriksaan.

Memandangkan pesakit mempunyai sejarah melawat ke Singapura dan anak perempuannya yang berada di negara tersebut telah disahkan dijangkiti virus Zika, maka Pengamal Perubatan swasta berkenaan telah mendiagnosa pesakit sebagai “disyaki kes Zika”.

Keputusan ujian air kencing yang dijalankan mengesahkan dia dijangkiti virus Zika, namun ujian ke atas suaminya yang turut sama ke Singapura didapati negatif.

Dalam kes ini kementerian akan melaksanakan kawalan vektor nyamuk Aedes di kawasan perumahan wanita itu di Taman Botanik, Klang.


5 Tip Penting Buat Anda Yang Mahu Mulakan Perniagaan Dengan Yakin

Untuk mulakan langkah pertama memulakan perniagaan mungkin ada yang kata mudah dan juga akan ada kata susah. Buat anda yang ingin mula ceburi bidang peniagaan ini, jangan takut untuk mengolak langkah pertama dalam bisnes.

Terdapat 5 asas utama untuk berniaga yang anda perlu tahu telah dikongsikan oleh pengguna Twitter @muhdnaimmustafa. Ikuti perkongsian beliau tentang 5 asas utama tersebut.

Meniaga ni senang je. Ada 5 asas yg kena tahu :

Berani ke depan dan buang rasa malu. Asas utama menjual adalah untuk bagi tahu orang tentang produk kita.

Jadi jangan malu untuk promote produk/service.

— Naim Mustafa (@muhdnaimmustafa) July 7, 2020

Anda perlu berani dan buang rasa malu untuk promosikan produk atau perkhidmatan anda. Asas utama menjual adalah untuk beritahu orang tentang produk kita.

Sudah jalankan promosi produk dan raih kepercayaan pelanggan, anda perlu sediakan satu platform untuk pelanggan berhubung dengan kita. Paling mudah guna whatsapp. Kalau boleh balas dengan cepat sebab jika balas lambat nanti dia lari ke seller lain.

Selepas anda pos barang pelanggan, jangan lupa untuk tanyakan feedback pelanggan. Jika dapat maklum balas positif, anda boleh minta izin screenshot untuk dijadikan review dan jika negatif, anda boleh perbaiki perkhidmatan anda.

Paling penting 3 benda ini anda perlu simpan iaitu nama pelanggan, nombor telefon dan jumlah pembelian. Database pelanggan ini penting kalau nak step up marketing game untuk guna paid advertising.

Nampak atau tidak betapa pentingnya database pelanggan? Ia akan memudahkan anda untuk jejak pelanggan setia untuk anda hubungi semula dan tawar jadi dropship atau agent dengan berikan mereka harga istimewa. Kiranya kita sudah ada bantuan untuk lakukan promosi untuk diri kita dan pelanggan setia kita akan rasa istimewa dan menjadi setia dengan produk yang kita pasarkan.

Semoga perkongsian ini bermanfaat untuk anda yang ingin mulakan perniagaan anda. Selamat maju jaya buat anda semua.

Sementara itu, kami kongsikan kisah beberapa perniagaan yang bermula daripada kecil kini sudah mula menempa nama. Klik sahaja pautan di bawah ini.

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

‘Ramly Burger’ Pencetus Revolusi Burger Jalanan Di Malaysia


Kes Kematian Wanita Ini Sungguh Misteri Hingga Anda Patut Ambil Tahu Tentangnya

Misteri kematian wanita ini membuatkan kita lebih berhati-hati apabila memilih hotel untuk menginap. Kini, kita bukan sahaja memeriksa apakah perkhidmatan dan ciri-ciri keselesaan yang disediakan oleh pihak hotel, tetapi kita perlu juga memeriksa sejarah hotel tersebut. Ini kerana misteri kematian yang bakal diceritakan ini mempunyai kaitan dengan sejarah silam hotel tersebut.

Elisa Lam berusia 21 tahun ketika kejadian ini berlaku. Dia seorang pelajar berdarah Canadian-Asian telah menginap di Hotel Cecil, Los Angeles dan kehilangan nyawanya di situ pada Januari 2013. Hotel Cecil ialah sebuah hotel bajet dan memiliki 600 buah bilik tetamu. Ia dibina pada tahun 1927 dan ditambahbaik pada tahun 2007. Ya, ia sebuah hotel lama yang memiliki beberapa sejarah yang agak mengerikan. Antaranya, pernah menjadi tempat penginapan pembunuh bersiri bernama Jack Unterweger dan menjadi tempat pembunuhan pelakon bernama Elizabeth Short aka The Black Dahlia yang sehingga kini masih belum dapat diselesaikan kesnya itu. Selain itu, Hotel Cecil juga dijadikan tempat bunuh diri sejak ia beroperasi. Misteri kematian Elisa Lam ini dikaitkan dengan sejarah Hotel Cecil kerana berlaku beberapa kejadian pelik sebelum detik kematiannya seperti peristiwa di lif dan juga di tempat tangki air hotel.

Untuk mengetahui lebih lanjut akan misteri ini, sila tonton ini:


Kes Kereta Meletup Di Pandan Indah, Suspek Pasangan Suami Isteri Diberkas

Pada minggu lalu seorang tukang masak maut selepas bungkusan yang ditinggalkan di atas bonet sebuah kereta meletup berhampiran sebuah restoran Pandan Indah.

Terbaharu, pihak polis telah memberkas sepasang suami isteri yang disyaki terbabit dalam kejadian itu, lapor Berita Harian.

Kedua-duanya diberkas di sebuah rumah di Kedah, tengah malam tadi dan dibawa ke Ibu Pejabat Polis Daerah (IPD) Ampang Jaya.

Pada masa ini kedua-dua suspek dibawa ke Mahkamah Majistret Ampang bagi mendapatkan perintah tahanan reman mengikut Seksyen 117 Kanun Keseksaan.

Terdahulu seorang lelaki tempatan berusia 28 tahun mendapati terdapat satu bungkusan yang ditinggalkan di atas bonet Toyota Corolla Altis berhampiran restoran dia bekerja. Apabila mangsa memegang bungkusan berkenaan, berlaku letupan yang dipercayai daripada bungkusan terbabit


Kes Nadia Nordin, Dan Mengapa Mengikut Undang-Undang Kita Tidak Patut Sebarkannya

Kisah video pergaduhan suami isteri dan wanita berbogel ternyata sudah viral di laman sosial.

Saya tidak akan mengulas siapa yang bersalah dan kenapa berlaku pergaduhan kerana saya tidak tahu apa sebenarnya yang terjadi namun yang pasti ujudnya video pergaduhan dan bogel.

Secara sedar atau tidak sedar ada di kalangan kita telah menghantar video bogel di laman sosial atas sebab tersendiri.

Di mana video lucah itu kita perolehi atau bagaimana kita memperolehi bukanlah isu namun isunya ialah adakah kita sebahagian dari “penghantar” video lucah di laman sosial seperti di Facebook, Whatsapp, WeChat dan lain lain.

Sekadar berkongsi pengetahuan bahawa perbuatan itu salah dan sekiranya kita “ditangkap” oleh pihak berwajib menghantar, menyebar video ini ternyata banyak akta yang boleh “menyusahkan” hidup kita.

Mungkin kita bertujuan baik atau kita mahu masyarakat sedar kesilapan yang berlaku namun itulah undang-undang, dan undang-undang tetap undang-undang.

Mungkin kita gemar membuat perbandingkan dengan orang lain. Orang lain pun buat juga, hantar juga, tapi tidak kena tangkap pun.

Tapi itulah realiti, jika melakukan banyak mana pun kesalahan namun belum ditangkap dan didakwa, anda masih lagi tidak bersalah.

Cuma mana tahu, mungkin ada di kalangan kita yang membuat laporan polis setelah mendapat bahan lucah yang kita hantar dan tugas polis adalah menyiasat dan jika cukup bukti kita tentu akan “susah”.

Kita mungkin akan didakwa sengaja melakukan perbuatan mengaibkan kehormatan mangsa dengan menyebarkan video bogel mangsa dan mengikut Seksyen 509 Kanun Keseksaan ini memperuntukkan hukuman penjara maksimum lima tahun atau denda, atau kedua-duanya sekali jika sabit kesalahan.

Bagi yang menerima dan menyimpan bahan lucah juga boleh dituduh di bawah Seksyen 292(a) Kanun Keseksaan yang boleh dihukum penjara maksimum tiga tahun atau denda atau kedua-duanya sekali, jika sabit kesalahan.

Yang paling ditakuti apabila kita ditangkap dan dituduh di bawah Seksyen 233 iaitu penggunaan tidak wajar kemudahan rangkaian atau perkhidmatan rangkaian.

Seksyen 233 Akta Komunikasi dan Multimedia 1998 ini boleh membawa hukuman penjara sehingga setahun dan denda sehingga RM50,000 atau kedua-duanya sekali.

Oleh itu, jangan cari padah dan menyebarkan video begini kepada umum kerana jika tertangkap, orang kampung saya kata “makan tak habis”.

Sesal dahulu pendapatan, sesal kemudian tidak berguna.


Kes Omicron Libatkan Jemaah Meningkat, Kerajaan Tangguh Sementara Umrah Mulai 8 Januari Ini

Kerajaan menangguhkan sementara kebenaran perjalanan untuk menunaikan ibadah umrah bermula 8 Januari ini susulan peningkatan kes Omicron dalam kalangan jemaah.

Menerusi rekod dikongsikan oleh Kementerian Kesihatan Malaysia, lebih seribu kes positif COVID-19 dikesan pengembara yang pulang dari Arab Saudi. Berikutan itu, Menteri Kesihatan, Khairy Jamaluddin Abu Bakar berkata tiada perjalanan mengerjakan umrah selepas 7 Januari sehingga satu tarikh yang akan dimaklumkan kelak.

Keputusan tersebut dibuat selepas mendapat persetujuan Perdana Menteri Datuk Seri Ismail Sabri Yaakob berdasarkan penilaian risiko situasi varian Omicron di dalam dan luar negara khususnya di Arab Saudi.

Menurut Khairy Jamaluddin, kuarantin wajib di stesen kuarantin atau hotel yang telah dikenal pasti sebagai stesen kuarantin oleh pihak Agensi Pengurusan Bencana Negara (Nadma) bagi jemaah umrah yang pulang ke Malaysia bermula 3 Januari.

Tambahnya, bagi jemaah yang akan berlepas pada 1 hingga 7 Januari, mereka dibenarkan untuk meneruskan perjalanan namun perlu menjalani kuarantin di stesen kuarantin atau hotel yang telah dikenal pasti sebagai stesen kuarantin oleh pihak Nadma apabila tiba di Malaysia.

Kegagalan mematuhi arahan dikeluarkan oleh Pegawai Diberi Kuasa mengikut Seksyen 3 Akta Pencegahan dan Pengawalan Penyakit Berjangkit 1988 (Akta 342) boleh dikenakan tindakan undang-undang. Penangguhan sementara aktiviti umrah ini dijangka dapat membantu mengurangkan risiko penularan Omicron dalam negara dan memperlahankan peningkatan kes COVID-19.

Tahukah anda bahawa pakar mendakwa vaksin Sinovac dengan penggalak Pfizer kurang berkesan? Klik pautan di bawah untuk ketahui lanjut.

Pakar Dakwa Vaksin Sinovac Dengan Dos Penggalak Pfizer Kurang Berkesan Melawan Omicron

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini


Kes Pemandu Kereta Pukul Penunggang Basikal, Suspek Dakwa Mangsa Mulakan Pergaduhan Dahulu

Tular sebelum ini video seorang pemandu Proton Wira yang memukul seorang penunggang basikal di Manjung. Ia telah mendapat perhatian ramai orang termasuk pengguna sosial media selepas ia tular di Facebook, Twitter dan Instagram, lapor Utusan Malaysia.

Terbaharu, Ketua Polis Daerah Manjung, Asisten Komisioner Nor Omar Sappi dalam satu kenyataan memberitahu bahawa suspek sudah pun tampil memberi keterangan kira-kira jam 2.30 petang dan mengaku bahawa kereta tersebut adalah kereta pinjam milik rakannya.

Menerusi keterangan suspek, mangsa yang membawa basikal berada di lorong kiri jalan di lampu isyarat simpang empat AEON Mall Seri Mahjung. Semasa suspek mahu membelok ke susur kira laluan di persimpangan tersebut, berlaku salah faham di mana mangsa dikatakan beranggapan bahawa suspek mahu menghimpit dan melanggarnya.

“Oleh kerana salah faham, suspek bertindak memukulnya kerana mangsa didakwa memaki hamun serta mencabar lelaki tersebut,” kata Nor Omar dalam kenyataannya. Sehingga kini polis masih gagal mengenal pasti mangsa dan tiada sebarang laporan polis yang dibuat oleh penunggang basikal tersebut.

Polis kini menyiasat kejadian tersebut di bawah Seksyen 323 Kanun Keseksaan iaitu dengan sengaja menyebabkan kecederaan yang membawa hukuman penjara maksimum setahun atau denda sehingga RM2,000 atau kedua-duanya, jika disabitkan kesalahan.

Selain itu, polis turut akan mengemukakan permohonan kepada Pejabat Timbalan Pendakwa Raya Daerah Manjung untuk mendapatkan Perintah Meneruskan Siasatan (OTI) bagi meneruskan penyiasatan kes tersebut.

Orang ramai mengamuk, pemandu mabuk berusia 18 tahun dipukul selepas rempuh kereta. Rujuk pautan di bawah untuk membaca.

Orang Ramai Mengamuk, Pemandu Mabuk Berusia 18 Tahun Dipukul Selepas Rempuh Kereta

Hanya Mahu Keadilan, Mangsa Pukul Geng Isarb Akhirnya Buka Mulut Insiden Sebenar

Tular Video Pukul Penghantar Makanan, Lan Pet Pet Tampil Jelaskan Perkara Sebenar


Kes Penceraian Bezos Selesai Dengan Bekas Isteri Menyerahkan 75% Saham Bersama Dalam Amazon

Jika anda mengikuti perkembangan semasa, pasti kalian kenal dengan lelaki terkaya di dunia saat ini iaitu Jeff Bezos dengan nilai kekayaan peribadi $131billion mengalahkan Warren Buffet dan Amancio Ortega.

Bak kata orang, dibelakang kejayaan lelaki ada seorang wanita yang mendokongnya. Itulah wanita yang bernama MacKenzie S dimana mereka mendirikan rumah tangga bersama bermula 1993 sehingga 2019.

Buat anda yang tidak mengenali bekas isteri Jeff Bezos, beliau dilahirkan di San Francisco dan merupakan graduan dari Princeton University. Kemahiran menulis MacKenzie dikagumi oleh guru beliau iaitu Toni Morrison. Siapa sangka wanita terkaya ini merupakan seorang penulis novel yang bertajuk ‘The Testing of Luther Albright’ yang memenangi Anugerah Buku di Amerika Syarikat.

Mackenzie bertemu dengan Jeff sewaktu bekerja bersama di sebuah hedge fund terletak di New York. Kemudian berpindah ke Seattle, Washington untuk membina kehidupan yang lebih baik. Pasangan ini dikurniakan 4 orang cahaya mata.

Kini, mereka telah bercerai secara rasmi kerana Jeff Bezos dikatakan mempunyai skandal bersama wanita lain. Kelmarin, proses penceraian itu telah pun berjaya diselesaikan dengan baik dimana mereka bersetuju memberikan MacKenzie $35 bilion (RM143.15 bilion) seterusnya menjadikan beliau salah seorang wanita terkaya dunia.

— MacKenzie Bezos (@mackenziebezos) April 4, 2019

Lebih mengagumkan, MacKenzie tampil professional dengan kenyataan beliau memberikan semua kuasa eksekutif dalam syarikat Washington Post & Blue Origin kepada bekas suaminya.

MacKenzie bersetuju memberikan 75% pegangan saham bersama dan voting control kepada Jeff Bezos untuk mengawal selia Amazon yang kini berada di tahap yang sangat baik.

Beliau sangat gembira dengan keputusan yang diambil dan kata beliau, Amazon sangat memerlukan Bezos sebagai ketua. Sudah pasti tiada yang lebih layak dari diri Bezos itu sendiri.

Selepas penceraian ini berlaku, nilai saham Amazon untuk Bezos bernilai $107.4Billion manakala MacKenzie bernilai $35.6 billion. Bagaimana pula pendapat anda mengenai kes penceraian sebegini, kongsikan bersama kami. Anda boleh klik disini untuk mengetahui dengan lebih lanjut mengenai kisah Jeff Bezos.


Kes Penderaan Bella, Wardina Dakwa Wujud Campur Tangan Pihak Ketiga?

Beberapa minggu lalu Malaysia dikejutkan dengan kes penderaan kanak-kanak Down Syndrome bernama Bella. Kisahnya ini tular di laman sosial selepas seorang wanita yang dikenali sebagai Mona Din tampil mendedahkan penderitaan remaja berkenaan yang didera sehingga mengalami kesan lecur dan luka di anggota badan.

Susulan pendedahan itu, Jabatan Kebajikan Masyarakat telah menyita Rumah Bonda di Wangsa Maju yang dikaitkan dengan penderaan remaja istimewa terbabit. Tidak lama selepas itu, pemilik Rumah Bonda dan suspek berusia 29 tahun turut ditahan polis semalam untuk membantu siasatan bagi kes mendatangkan kecederaan dan ugutan jenayah.

Tidak lama selepas ditahan semalam, Mahkamah Majistret telah menolak permohonan reman terhadap suspek yang disyaki terlibat dengan kes penderaan Bella. Pengarah Jabatan Siasatan Jenayah Bukit Aman, Datuk Seri Abd Jalil Hassan berkata disebabkan permohonan reman tidak diluluskan, kini suspek telah dibebaskan oleh pihak polis.

Keputusan ini jelas tidak boleh diterima oleh orang ramai kerana kes ini berprofil tinggi. Ada sebahagian yang menyatakan ketidakpuasan hati mereka di laman media sosial. Antaranya adalah selebriti tempatan iaitu Wardina Safiyah yang kini menetap di Australia. Beliau mendakwa bahawa wujud campur tangan pihak ketiga yang cuba melindungi suspek.

Semalam Wardina telah bertindak bercerita sisi lain kes Bella. Katanya di Instagram Story miliknya, kes ini bukan sahaja melibatkan penderaan kepada Bella, tetapi ia lebih daripada itu. “Not just about case bella, dia bersangkut-sangkut dengan kes dan benda lain,” tulis Wardina.

Wardina kemudiannya mendedahkan bahawa wujud pihak ketiga yang cuba melindungi suspek. Katanya, semasa serbuan pihak berkuasa ke rumah bonda, pihak polis telah menjumpai sejumlah wang dengan nilai yang besar dipercayai “mungkin milik ahli politik.” Tambah Wardina lagi, difahamkan mungkin telah berlaku perjanjian di antara pihak ketiga dan juga mereka yang terlibat dengan kes penderaan Bella untuk mengelak hukuman penjara dan menutup kesalahan salah laku jenayah penderaan kanak-kanak.

Katanya lagi, apabila pihak mahkamah menolak reman suspek yang terlibat dengan kes berprofil tinggi ini. Desas-desus bahawa kes ini melibatkan pihak ketiga yang cuba melindungi suspek menjadi kuat kerana terdapat banyak pihak yang perlu dilindungi.

Bagaimanapun, Wardina tidak menjelaskan siapakah sumber yang menceritakan sisi lain kes Bella terbabit. Tetapi dia memberitahu bahawa hanya mereka yang mengetahui kisah sebenar sahaja yang mengetahui kebenaran di sebalik cerita ini. “Apa yang boleh dilakukan oleh orang normal seperti kita? Kita berdoa, kita berdoa, kita berdoa dengan sedaya upaya supaya orang yang menganiaya orang lain dan [menganiaya] amanah mereka mendapat balasan,” katanya.

Tea's pasal ke Adik Bella from Wardina's ig story pic.twitter.com/thbT5NMirU

— فرداوس کاريم (@firdauskariem) July 16, 2021

Tidak lama selepas Instagram Story itu dimuat naik, Wardina difahamkan telah diminta untuk memadam pendedahan terbabit. Dan sejak berita ini dimuat naik, Instagram Story milik Wardina telah dipadam dan kini mula tular tangkap layar pendedahan Wardina di laman sosial yang lain.

Walau apapun kebenaran di sebalik kes penderaan Bella ini. Diharapkan bahawa pelaku terbabit dibawa ke depan untuk diadili dan semoga ada keadilan untuk seorang kanak-kanak istimewa yang didera tanpa rasa belas dan kasihan.

Kronologi kes Bella, kanak-kanak yang didera tanpa simpati oleh penjaganya. Klik pautan di bawah untuk membaca.

Kronologi Kes Bella, Kanak-Kanak Yang Didera Tanpa Simpati Oleh Penjaganya


Kes Jangkitan ‘Ameba Pemakan Otak’ Di Korea Selatan, KKM Minta Rakyat Malaysia Hati-Hati

Kementerian Kesihatan Malaysia (KKM) meminta rakyat Malaysia untuk lebih berhati-hati ketika melakukan aktiviti yang berkaitan dengan air tawar selepas berlakunya kes ‘ameba Naegleria Fowleri‘ atau ‘ameba pemakan otak’ yang meragut seorang nyawa di Korea Selatan.

Menurut kenyataan media yang dikeluarkan KKM, “Naegleri Fowler merupakan ameba termofilik atau dikenali juga sebagai organisma sel tunggal protozoa yang boleh ditemui di seluruh dunia terutamanya di dalam habitat air tawar seperti tasik, kolam, sungai, mata air panas serta juga dalam tanah. Walau bagaimanapun, ia tidak ditemui dalam air masin seperti di lautan.

“Ameba Naegleri Fowleri tersebut juga dikenali sebagai ‘ameba pemakan otak’ kerana berupaya menyebabkan kerosakan kepada otak melalui jangkitan sistem saraf tunjang. lanya berupaya untuk masuk ke dalam badan manusia melalui hidung semasa aktiviti berkaitan air tawar. Namun, sehingga kini tiada bukti jangkitan boleh merebak melalui wap air
atau titisan aerosol.” katanya.

Kenyataan Media Kementerian Kesihatan Malaysia

Kes Jangkitan Naegleria Fowleri Pertama Dilaporkan Di Korea Selatan pic.twitter.com/7QQSvcHDq9

— KKMalaysia🇲🇾😷 (@KKMPutrajaya) December 28, 2022

Difahamkan bahawa Ameba Naegleri Fowler ini boleh menyebabkan jangkitan otak yang teruk sehingga membawa maut. Pada peringkat awal gejalanya adalah sakit kepala, demam, loya, atau muntah. Gejala yang lebih serius seperti kekakuan leher (neck stiffness), kekeliruan (confusion), kurang kesedaran terhadap orang serta sekeliling (lack of attention to people and surrounding), sawan, halusinasi, dan koma juga boleh berlaku.

Bagaimanapun KKM mendapati bahawa tiada laporan yang menunjukkan bahawa penyakit ini berlaku di Malaysia. Walau bagaimanapun, KKM meminta seluruh rakyat Malaysia dinasihatkan agar berhati-hati dan mengambil langkah-langkah sewajarnya sewaktu melakukan aktiviti air tawar.

“KKM akan terus memantau rapi situasi jangkitan Naegleria Fowleri di dalam dan luar negeri dari semasa ke semasa bagi menjamin kesihatan dan kesejahteraan rakyat. Selain itu, KKM juga komited dalam memberikan informasi yang tepat dan responsif sekiranya terdapat perkembangan yang terbaharu tentang penyakit tersebut,” kata KKM.


Kes ‘Scam’ Salah Bank Atau Diri Sendiri? Ini Cara Untuk Elak Jadi Mangsa Yang Seterusnya

Salah bank atau diri sendiri? Soalan yang pastinya bermain di fikiran bila kita membaca kes scam akaun bank lesap di media sosial.

Jika ikut perasaan, bank akan terus dipersalahkan. Malah ada yang dakwa ‘bank tidak selamat’. Betul ke? Takkanlah bank sahaja yang salah, dan semua pihak lain tidak perlu memainkan peranan? Bagaimana pula jika sesuatu scam itu bermula dengan diri kita?

Tahu tak, menurut satu kaji selidik, 37% rakyat Malaysia didapati berkongsi kata laluan/pin akaun bank milik mereka kepada kenalan rapat. Sebanyak 62% rakyat Malaysia pula tidak peka dengan keselamatan privasi ketika melakukan urusan perbankan secara dalam talian khususnya ketika menjalankan transaksi pembayaran.

Ini memang bahaya! Jika anda tidak berhati-hati, anda bukan sahaja akan kehilangan duit tetapi bank akaun anda boleh dijadikan akaun keldai (mule account) di mana scammer boleh guna akaun anda untuk mengeluarkan duit yang dicuri oleh orang lain.

Tidak dapat dinafikan bahawa scammer sentiasa ‘berevolusi’ dengan taktik-taktik yang baru dan lebih canggih sehingga penipuan yang mereka buat nampak sangat real, menarik perhatian dan mirip pihak berkuasa atau bank. Jadi, kita harus peka dan lebih berhati-hati sebelum melakukan sesebuah transaksi perbankan.

Penipuan mengenai aplikasi hasad (atau dikenali sebagai APK malware) memang tengah hot. Tawaran pembersihan rumah atau perkhidmatan dandanan haiwan peliharaan merupakan antara yang paling popular sekarang ini. Ada scammer yang berniat jahat dengan menawarkan harga terlalu rendah dan diskaun tidak masuk akal.

Video di bawah ini menerangkan dengan teliti bagaimana anda boleh menjadi mangsa penipuan APK malware dengan satu klik pada pautan sahaja! Selepas itu, APK malware boleh membaca dan memadamkan mesej SMS OTP dari bank sehinggakan pengguna tidak sedar simpanan banknya telah disalur keluar.

Apa yang anda boleh buat adalah sentiasa berwaspada dengan tidak muat turun aplikasi atau menekan pautan yang mencurigakan di media sosial. Jangan sesekali pun mendedahkah maklumat peribadi kepada si penipu!

Anda jangan risau, BNM dan bank-bank akan terus memastikan sistem perbankan kekal selamat untuk semua.

Baru-baru ini, BNM telah mengarahkan bank-bank untuk mengambil langkah-langkah tambahan seperti di bawah.

Untuk pengetahuan anda juga, langkah-langkah ini bukannya baru malah telah diperkenalkan sejak dahulu lagi. Contohnya peralihan daripada penghantaran OTP SMS kepada kaedah pengesahan yang lebih kukuh bagi transaksi dalam talian telah disyorkan oleh BNM sejak 2019. Sebagai contoh, Maybank Secure2U telah dilancarkan pada 2017, CIMB SecureTAC pada 2018 dan Public Bank SecureSign pada 2020.

Mudah-mudahan bank-bank lain juga akan mempercepatkan langkah-langkah tambahan ini supaya kita dapat memerangi jenayah penipuan kewangan ini dengan lebih cepat.

Masih keliru siapa perlu hubungi bila kena scam? Anda tahu tak kerajaan telah menubuhkan Pusat Respons Scam Kebangsaan (NSRC) bagi menangani kes penipuan dalam talian?

NSRC adalah hasil usaha sama antara Polis Diraja Malaysia (PDRM), Pusat Pencegahan Jenayah Kewangan Nasional (NFCC), Bank Negara Malaysia (BNM), Suruhanjaya Komunikasi dan Multimedia Malaysia (SKMM), institusi kewangan dan syarikat telekomunikasi.

Jadi, jika anda telah menjadi mangsa scam, segera hubungi bank anda dengan segera! BNM dah suruh bank sediakan hotline khas untuk scam-scam ni. Anda juga boleh call talian hotline NSRC melalui nombor 997 sejurus selepas kena scam dalam tempoh 24 jam untuk membuat laporan. NSRC beroperasi setiap hari dari 8 pagi hingga 8 malam, termasuk hujung minggu dan cuti umum. Kalau dah terlepas waktu, call lah talian hotline bank anda yang beroperasi 24 jam.

Selepas itu, jangan lupa buat laporan polis untuk memberikan maklumat lebih terperinci bagi membolehkan pihak berkuasa menyiasat perkara itu.

Untuk maklumat lanjut mengenai NSRC, baca Soalan Lazim melalui: https://nfcc.jpm.gov.my/index.php/soalan/mengenainsrc

Memerangi jenayah penipuan kewangan bukan sahaja tanggungjawab pihak bank atau pihak berkuasa, tetapi kita semua bertanggungjawab memerangi jenayah penipuan kewangan bersama-sama.

Untuk mengenali jenis-jenis penipuan kewangan yang lain, anda boleh ikuti laman Facebook Amaran Scam di sini. Laman ini adalah inisiatif daripada BNM untuk terus memberi peringatan dan pendedahan kepada rakyat Malaysia tentang segala jenis bentuk penipuan yang terkini dan sedang berleluasa di dalam negara.

Semoga rakyat Malaysia akan lebih cakna tentang penipuan dalam talian yang sedang berlaku dan tidak terus mudah mempercayai setiap SMS atau panggilan yang diterima. Anda mampu mengubahnya!


‘Kes Varian Omicron Pertama Telah Dikesan Di Malaysia’ – Khairy Jamaluddin

Dalam sidang media yang berlangsung sebentar tadi, Menteri Kesihatan Khairy Jamaluddin memaklumkan varian baharu yang sedang tersebar di seluruh dunia, varian Omicron telah dikesan di Malaysia.

TERKINIKes pertama Varian Baharu Omicron dikesan di Malaysia .

Kes babitkan pelajar bukan warganegara usia 19 tahun yang tiba dari Afrika Selatan melalui Singapura pada 19 Nov sebelum WHO umum penemuan varian Omicron : Khairy

— Mohd Redzuan Abdul Manap (@redzuanNewsMPB) December 3, 2021

Institut Penyelidikan Perubatan (IMR) mula menjalankan ujian PCR ‘Genotyping Assay’ ke atas semua sampel positif yang disaring di pintu masuk antarabangsa (PMA) KLIA sebagai inisatif tambahan kepada kajian berterusan jujukan genom penuh (whole genome sequencing – WGS).

hasil daripada ujian PCR Genotyping Assay, satu daripada sampel dari tempoh 11 November 2021 hingga 28 November 2021 dikesan berkemungkinan besar adalah VOC Omicron.

Menurut Khairy, kes membabitkan pelajar bukan warganegara berusia 19 tahun yang tiba dari Afrika Selatan melalui Singapura pada 19 November lalu, sebelum WHO umum penemuan varian Omicron.

As people catch up with the Omicron announcement, it’s important to note that this case came in to Malaysia on 19 November BEFORE South Africa reported the first detected case to @WHO.

— Khairy Jamaluddin 🇲🇾🌺 (@Khairykj) December 3, 2021

Pelajar berkenaan telah menjalani kuarantin wajib di penginapan yang disediakan pihak universiti di Ipoh. Perjalanan beliau dari KLIA ke Ipoh juga menggunakan bas khas yang disediakan oleh pihak universiti. Beliau juga patuh menjalani kuarantin kendiri dan tidak keluar ke mana-mana sepanjang proses kuarantin.

Pengesanan kontak rapat dijalankan kepada penumpang bas dan pemandu seramai 5 orang. Mereka telah jalani kuarantin wajib dan sampel pertama dan kedua semua kontak rapat adalah negatif.

Ini beberapa berita lain berkaitan varian Omicron. Baca lagi pada pautan di bawah.

‘Mereka Dah Lama Rancang’ – Netizen Kaitkan Varian Omicron Dengan Filem Tahun 1963

WHO Elak Panggil Varian COVID-19 Omicron Sebagai ‘Xi’, Didakwa Mahu Jaga Hati China?


4 Tip Pilih Lokasi Terbaik Sewaktu Buat Tempahan Di AirBnB

Pada hari ini saya nak berikan beberapa tips khas bagi yang pertama kali ingin menggunakan platform Airbnb apabila travel bersama keluarga ataupun secara solo.

Sebenarnya kita boleh kurangkan kos penginapan jika kita tahu caranya, lebih-lebih lagi kalau melibatkan ahli keluarga yang ramai.

Daripada tinggal di hotel yang mungkin agak sempit dan mahal, lebih bagus sebenarnya kalau kita pilih penginapan yang tersenarai dalam Airbnb.

Harganya mungkin jauh lebih murah, dengan ruang yang lebih besar dan lokasinya pula terletak betul-betul di tengah bandar.

Sebagai tetamu, ada beberapa tips yang boleh kita lakukan untuk mendapatkan penginapan yang kita idamkan mengikut bajet yang kita inginkan.

1. Lakukan carian spesifik mengikut lokasi yang kita inginkan.

Dengan meletakkan lokasi yang tepat, jumlah tetamu, kadar harga, jenis penginapan dan sebagainya, kita akan dapat senarai penginapan Airbnb mengikut spesifikasi yang kita telah tentukan di peringkat awal.

Sebagai contoh, sekiranya saya ingin ke Istanbul dan menginap berdekatan dengan ‘Blue Mosque’, saya boleh buat carian dengan menaip ‘Sultanahmet’ dan semua penginapan di sekitar kawasan Sultanahmet akan disenaraikan oleh Airbnb.

2. Pilih beberapa penginapan yang memenuhi kriteria

Pada peringkat awal, cuba kenal pasti lebih daripada 3-5 penginapan yang telah disenaraikan oleh Airbnb dan lihat maklumat setiap ‘listings’ termasuklah siapa hos, kemudahan yang disediakan, gambar-gambar unit dan sebagainya.

Pastikan gambar-gambar tersebut mempunyai tulisan ‘Verified Photo’ yang menunjukkan ia adalah unit sebenar yang akan kita dapat apabila ‘check-in’.

Kadang-kadang saya akan cuba cari unit penginapan yang mempunyai mesin basuh sekiranya ingin tinggal lama di sesuatu tempat.

Ia akan menjimatkan kos dobi dan tak perlu lagi membawa pakaian kotor sekiranya ingin ke lokasi lain pula selepas itu.

Baca: 20 Cara Buat Duit Untuk Anda Yang Suka Travel

3. Berkomunikasi dengan semua ‘potential hosts’ sebelum membuat tempahan

Biasanya saya akan menghantar mesej yang hampir sama kepada semua hos yang telah dikenalpasti dan cuba bertanya sama ada mereka boleh berikan diskaun (sekiranya menginap lebih daripada 1 malam).

Dengan cara ini juga kita akan dapat kenalpasti siapa hos yang sangat ‘responsive’ atau sebaliknya.

Pastikan juga hos turut mempunyai ‘verified profile’ supaya tidak berlaku perkara yang tidak diingini.

Boleh lihat juga ‘review’ positif / negatif yang telah diterima oleh mereka daripada tetamu terdahulu.

Saya telah beberapa kali mendapat ‘deal’ yang bagus apabila menggunakan teknik ini (komunikasi awal dengan hos).

Sewaktu travel ke Athens, hos kami telah menawarkan perkhidmatan ‘airport transfer’ dengan harga yang berpatutan. Paling mengujakan, hos juga telah menyediakan pakej untuk ke Terusan Corinth, Mycenae dan Nafplio (terletak agak jauh juga daripada Athens) di mana pemandu kami ialah suami beliau sendiri.

4. Dapatkan sebanyak mungkin maklumat daripada semua ‘potential hosts’.

Walaupun tempahan belum dibuat, kita boleh dapatkan segala macam maklumat daripada mereka.

Secara tidak langsung kita telah mendapat ‘local infos’ yang tidak ternilai harganya. Dengan melihat kepada jawapan yang diberikan oleh mereka, kita juga akan dapat mengenalpasti hos yang betul-betul berminat untuk menerima kita sebagai tetamu.

Ini adalah kerana di sesetengah lokasi terdapat hos yang mempunyai penginapan tetapi mereka tidak menguruskannya sendiri.

Dalam ertikata lain, mereka cuma menjadikan Airbnb sebagai platform menjalankan bisnes dan tidak berminat untuk ambil tahu siapa tetamu mereka.

Ini akan menyebabkan tetamu akan rasa pengalaman seperti tinggal di hotel kerana layanan yang diterima adalah ‘biasa-biasa’.

Banyak lagi perkara yang boleh dibuat dengan menggunakan Airbnb, tetapi sebagai seorang tetamu beberapa tips di atas sudah cukup untuk kita mengenalpasti penginapan yang sesuai dan diuruskan oleh hos yang hebat.

Last but not least jika anda belum mendaftar dengan AirBnB dan ingin lakukan demikian bolehlah mendaftar di link berikut. Anda akan menerima diskaun sebanyak RM80 (USD20) bagi setiap pendaftaran yang dibuat melalui link ini.

“Do not follow where the path may lead. Go instead where there is no path & leave a trail”.- Ralph Waldo Emerson

Baca lagi bagaimana Pengalaman Sewaktu Travel Akhirnya Membantu Saya Jana Pendapatan Lumayan Melalui AirBnB


Kesal Barangan Dibuang, Rintihan Mangsa Banjir Ini Terhadap ‘Bantuan’ Segelintir NGO Raih Perhatian Netizen

Bencana banjir yang menimpa beberapa lokasi di Malaysia nyata membawa memberi kesan besar buat orang ramai. Terdapat individu yang kehilangan nyawa yang tersayang serta terdapat keluarga yang terpaksa akur dengan kemusnahan akibat bencana yang menimpa.

Berdasarkan bencana yang berlaku, orang ramai terdiri daripada para sukarelawan, NGO serta pihak kerajaan tampil menghulurkan bantuan baik dari segi barangan, kewangan mahupun kudrat dalam memudahkan urusan para mangsa.

Di sebalik bantuan yang diterima, timbul pula isu di mana terdapat segelintir pihak NGO yang hadir membantu mangsa di lokasi rumah mangsa namun sedikit sebanyak ‘menyusahkan’ pihak mangsa.

Menerusi rintihan yang dikongsikan oleh TikTok @malaysiagazette, difahamkan terdapat individu daripada pihak NGO yang memilih untuk membuang barangan mangsa banjir terdiri daripada pakaian, periuk dan belanga kerana dianggap sampah.

Dengarlah rintihan MakCik ini. Yang betul jadikan panduan #malaysiagazette #banjir

♬ bunyi asal – malaysiagazette – malaysiagazette

Tambahnya lagi, beliau mengakui seoalah dianiaya apabila terdapat NGO yang hadir membantu namun dalam masa yang sama merosakkan barang beliau dengan membuang barangan tersebut tanpa pengetahuan beliau.

Insiden yang berlaku telah membuat wanita ini memilih untuk mengemas seorang diri serta menghalang sekiranya terdapat NGO mahu membantu beliau kerana khuatir situasi yang sama berulang lagi. Rintihan yang dibuat nampaknya turut mendapat perhatian netizen yang simpati dengan keadaan menimpa wanita ini.

Melihat kepada situasi berlaku, diharap insiden ini tidak lagi berulang kerana bukan sahaja membuatkan mangsa terpaksa berbelanja lebih dalam membeli barangan keperluan, malah mungkin memberi kesan kepada emosi mangsa sekiranya barangan yang mempunyai nilai sentimental bagi pihak mangsa dibuang.

Tular pada minggu ini apabila perkongsian Nabila Huda meluahkan rasa berang terhadap perangai wanita ini yang didakwa mencuri publisiti dan mengambil barangan mangsa banjir.

Curi Publisiti Dan Ambil Barangan Mangsa Banjir, Nabila Huda Berang Dengan Perangai Wanita Ini

Thread ‘Lembu Punya Susu, Sapi Baik Punya Claim’ Dedah Orang Kenamaan Cuba Sailang Hasil Kerja Netizen


Kesal Beli Rumah Tanpa Ilmu, Wanita Ini Terpaksa Bayar Hak Milik Strata Berjumlah RM15,000

Ramai yang beli rumah untuk dijadikan aset agar masa depan terjamin. Akan tetapi, membeli rumah tanpa ilmu mungkin boleh membuatkan anda rugi berbanding kaut keuntungan.

Itulah apa yang terjadi kepada pengguna Twitter @LinKitMy dimana beliau berkongsi penyesalannya membeli rumah tanpa ilmu. Menurutnya, beliau ingatkan membeli rumah ini hanya perlu setakat mampu bayar bulanan, cukai pintu dan cukai tanah tetapi sebenarnya lebih daripada itu.

Salah satu benda ralat me & husband did was beli rumah untuk anak-anak tanpa ilmu. Ingatkan setakat mampu bulanan, cukai pintu, cukai tanah etc.

Masa pandemik ni baru tahu kalau beli kondo (high rise) kena bayar 10-15k for strata title. Benda ni tak diberitahu masa beli 😒 pic.twitter.com/UsEl5HJa96

— Liyana Abdul (@LinkitMy) October 1, 2021

Menerusi perkongsiannya, beliau yang membeli sebuah kondominium terkejut kerana perlu membayar hak milik strata berjumlah sehingga RM15,000 disebabkan hartanah berstatus strata.

Bagi anda yang tidak tahu, ‘strata’ adalah hak milik berasingan bagi setiap unit atau petak dalam bangunan dua tingkat atau lebih yang dibina atas sebidang tanah yang sama dan berkongsi akses kemudahan bersama.

Rumah landed pun ada isu lain pula. Bila you dah beli, selain monthly bank installment dan segala cukai tahunan, kena prepare money for RA. RA ni first 2 years developers sponsored.

Lepas tu memang residents kena initiate sendiri. Depending on area, ada berpuluh/beratus sebulan.

Tambahnya, jika tidak membayar status strata bermaksud rumah masih lagi menjadi milik pemaju walaupun di bank nama anda. Akan wujud isu apabila pemaju muflis atau anda mahu jual rumah anda kelak.

Malah, status strata ini tidak dikira sekali dalam pinjaman rumah kerana ia bukanlah seperti bayaran guaman.  Liyana mengatakan dia membeli rumah ini ketika sudah siap, hanya perlu pindah masuk sahaja.

I tak beli this unit masa pandemik. Tu kerja gila 😅 this one tahun 2017 beli. My tenant pun dah 3 kali terms sewa. Loyal betul dia ❤

Surat strata ni baru je sampai secara rasmi. Sebelum ni dia call je.

Lagi satu, my advise jangan guna EPF acc 2 bayar monthly installment.

Liyana turut nasihatkan jika anda mahu membeli rumah kelak, jangan bayar bulanan menggunakan EPF akaun 2 kerana duit simpanan akan habis buat bayar ‘interest’ bank sahaja.

Awalnya Liyana dan suami membeli rumah tersebut pada tahun 2017 untuk anaknya tetapi kini baru terasa perit kerana perlu bayar strata. Beli rumah adalah satu bebanan selagi masih belum habis bayar.

Sementara itu, anda boleh klik pautan di bawah untuk ketahui cara terbaik untuk beli rumah.

Beli Rumah Tunai Atau Guna Pembiayaan Bank

Pemaju Tuntut Bayaran Lewat Bayar, 8 Perkara Pembeli Rumah Baru Harus Tahu

8 Mitos Dan Salah Faham Tentang Beli Rumah


‘Kesal’ Tembak Dan Bakar Warganegara Korea Selatan, Kim Jong Un Minta Maaf

Umum mengetahui kemelut yang melanda Korea Utara dan Korea Selatan. Terbaharu, Kim Jong Un telah menghantar surat rasmi kepada presiden Korea Selatan, Moon Jae-in dimana telah menzahirkan permohonan maaf dan kesal atas  pembunuhan rakyat Korea Selatan.

Untuk pengetahuan anda, kes pembunuhan ini berlaku apabila lelaki warganegara Korea Selatan itu dilaporkan hilang dari kapal peronda perikanan pada hari Isnin lalu, kira-kira 10km selatan Garisan Batas Utara (NLL). Garisan Batas Utara adalah garis kawalan ketenteraan yang dipertikaikan bertindak sebagai sempadan maritim de facto untuk kedua buah negara.

Disebabkan lelaki tersebut telah melanggar dan masuk ke perairan Korea Utara, askar yang menjaga kawasan itu bertindak mengikut undang-undang dengan menembak mati kerana menceroboh. Askar Korea Utara telah menembak 10 das tembakan dan membakar mayat lelaki tersebut.

Oleh itu, Presiden Moon Jae-in mendapat tekanan politik yang kuat terhadapt insiden yang berlaku dan didesak untuk membuat polisi yang tepat melibatkan Pyongyang.

Sementara itu, kami kongsikan beberapa artikel mengenai Kim Jong Un pada pautan di bawah ini.

Akibat Langgan Pelajar Kolej ‘Kegemaran’ Kim Jong Un, Empat Pegawai Atasan Dihukum Mati

Kim Jong Un Dilaporkan Koma Selepas Kongsi Kuasa Dengan Adiknya

Kim Jong Un Perintah Anjing Peliharaan Ditangkap Dan Diserahkan Kepada Restoran Untuk Dimasak


Kesalahan Rasuah Dan Dadah, Amerika Syarikat Tawar 15 Juta Untuk ‘Kepala’ Presiden Venezuela

Jabatan Kehakiman Amerika Syarikat telah mengumumkan dakwaan ke atas pemimpin sosialis Venezuela Nicolas Maduro dan beberapa individu di dalam kerajaan. Jabatan itu menuduh mereka pada hari Khamis lalu bersekongkol dengan pemberontak Kolombia ‘untuk memenuhkan Amerika Syarikat dengan dadah’.

“Kami menganggarkan bahawa antara 200 dan 250 metrik tan kokain dihantar dari Venezuela melalui laluan ini, 250 metrik tan bersamaan dengan 30 juta dos,” katanya kepada Al Jazeera.

Dalam sidang akhbar yang disiarkan secara langsung, Peguam Negara Amerika Syarikat, William Barr, yang diapit oleh pendakwa raya dari New York dan Florida, turut mendakwa ketua hakim Mahkamah Agung, ketua Majlis Konstituen, bekas pemimpin dalam tentera dan dua anggota kumpulan pemberontak Kolombia, FARC.

“Selama lebih dari 20 tahun, Maduro dan beberapa rakan sekerja dikatakan bersuhabat dengan FARC, mereka adalah punca kenapa banyak dadah memasuki dan menghancurkan masyarakat Amerika.

“Fokus pengumuman hari ini adalah untuk menunjukkan wujud aktiviti rasuah yang meluas dalam kerajaan Venezuela – sebuah sistem yang dibina dan dikawal untuk mengkayakan mereka di peringkat tertinggi kerajaan,” kata Barr kepada Vice.

Jabatan Kehakiman Negara menawarkan $ 15 juta (RM 65 juta) untuk apa-apa maklumat yang membawa kepada penangkapan dan pengakuan Maduro, serta ganjaran yang lebih rendah sebesar $ 10 juta (RM43 juta) dan $ 5 juta (RM 21 juta) untuk mereka yang berjaya membawa masuk individu yang berkomplot dengan Maduro ke muka keadilan.

Sebelum ini kerajaan Amerika telah mengiktiraf pemimpin pembangkang, Juan Guiado, anggota dewan Perlembagaan Venezuela untuk dilantik sebagai presiden negara tersebut. Namun awal bulan ini, agensi berita antarabangsa melaporkan bahawa kerajaan Maduro telah melakukan cubaan bunuh ke atas Guiado.

Untuk bacaan lanjut mengenai kartel dadah, klik pautan di bawah.

Majlis Perkahwinan Anak Perempuan El Chapo Dikawal Ketat, Dihadiri Oleh Tetamu Paling ‘Wanted’ Di Dunia

Kanak-Kanak Mexico Dipaksa Berhenti Sekolah, Sertai Militia Pertahan Kampung Daripada Kartel Dadah

Kartel Ketum Malaysia Untung Besar Di Thailand


Kesalahan Trafik Sempena Musim Perayaan Bakal Dikenakan Saman RM300 Tanpa Diskaun

Pastinya anda sudah mula ingin pulang ke kampung halaman untuk menyambut Hari Raya Aidilfitri yang bakal tiba tidak lama lagi. Anda haruslah berhati-hati dalam perjalanan dan mengelakkan dari disaman pada hari perayaan ini.

Untuk pengetahuan anda, saman RM300 akan dikeluarkan serta-merta kepada pemandu yang didapati melakukan enam kesalahan utama sepanjang Op Selamat sempena Hari Raya bermula 29 Mei hingga 12 Jun ini.

Berikutan itu, antara kesalahan utama ialah memandu di lorong kecemasan, melebihi had laju, memotong barisan, memotong garisan berkembar, tidak mematuhi lampu isyarat dan menggunakan alat komunikasi ketika memandu.

Justeru itu, anda haruslah memandu secara berhemah untuk mengelakkan kemalangan jalanraya dan mengelakkan dari disaman kerana jika anda disaman melakukan kesalahan seperti dinyatakan, tiada diskaun pembayaran akan ditawarkan.


Ini Yang Dilalui Suku Kaum Temiar Sebagai Mangsa Kapitalis Di Kelantan

Tidak hanya menjejaskan ekosistem, ‘keghairahan’ mendapatkan balak secara tidak terkawal ini nampaknya turut menjejaskan penempatan suku kaum Temiar yang berada di Kelantan.

Sudahlah penempatan diceroboh, layanan yang diberikan kepada mereka juga seolah tiada nilai dimata kapitalis. Ikuti dokumentari pendek daripada CNA Insider mengenai isu yang telah menjejaskan pelbagai pihak ini.


Baca Berita Tanpa Tabayyun, Ini Penjelasan Agar Anda Memahami Situasi Sebenar Pokemon Go

Mufti memberi nasihat agar elak dari main Pokemon Go, bukan menyatakan haram sepertimana yang diputarbelit oleh segelintir media.

1. Pihak kami amat kesal dengan salahguna tajuk berkenaan fatwa Pokemon Go oleh beberapa media alternatif atas talian (online) yang sewenang-wenangnya meletakkan kesimpulan tanpa kajian mendalam.

Manipulasi tajuk yang dibuat sedemikian memberikan imej yang negatif kepada institusi mufti dan kefatwaan dan imej agamawan Muslim keseluruhannya di mata umat Islam dan juga saudara-saudara non Muslim yang kita kasihi.

2. Jika diteliti dalam fatwa yang dikeluarkan oleh mesyuarat Jawatankuasa Perundingan Hukum Syarak Wilayah Persekutuan, SS Mufti sama sekali tidak menggunakan istilah ‘Haram’.

Apa yang jelas, beliau menggunakan kalimah-kalimah yang menzahirkan KECENDERUNGAN beliau ke arah pengharamannya iaitu “PERLU DIJAUHKAN permainan Pokemon Go dan Pokemon itu sendiri jika permainan ini membawa kepada mudarat.”

Sebab utama SS Mufti tidak menggunakan istilah ‘Haram’ kerana ia bukan sesuatu yang qat’ie iaitu ada hukumnya dalam Qur’an dan Sunnah.

3. Kaedah sebegini adalah antara manhaj (metodologi) Imam al-Syafie dalam mengeluarkan hukum/fatwa.

Sebagai contoh, Imam al-Syafie adakalanya dalam satu-satu hukum menyatakan ‘akrah’ (aku benci) atau kadangkala beliau kata ‘lam uhibb’ (aku tidak suka).

Beliau tidak menggunakan istilah haram atau harus atau lain-lain istilah secara jelas.

Untuk lebih lanjut, rujuk buku: Zulkifli Mohamad al-Bakri, 2010. Istilah-Istilah Fiqah dan Usul: Empat Mazhab (Kuala Lumpur: Jabatan Kemajuan Islam Malaysia)

4. Jika perkataan haram digunakan, ia adakalanya nemberi impak yang negatif dan mungkin kurang sesuai dengan situasi masyarakat kita.

Tujuan SS Mufti memilih untuk menggunakan ayat “PERLU DIJAUHKAN permainan Pokemon Go dan Pokemon itu sendiri jika permainan ini membawa kepada mudarat.” adalah bagi menggambarkan bahawa beliau AMAT TIDAK GEMAR permainan Pokemon Go ini dimainkan atas beberapa hujah yang telah dinyatakan di sini.

5. Justeru, kami menyeru kepada seluruh masyarakat untuk menyelidik terlebih dahulu akan berita-berita yang didengari atau didapati di media sosial.

Bertakwalah kepada Allah dan ingatlah pesanannya dalam Surah al-Hujurat: 6.

Maksudnya: “Wahai orang-orang yang beriman! Jika datang kepada kamu seorang fasik membawa sesuatu berita, maka selidiklah (untuk menentukan) kebenarannya, supaya kamu tidak menimpakan sesuatu kaum dengan perkara yang tidak diingini – dengan sebab kejahilan kamu (mengenainya) – sehingga menjadikan kamu menyesali apa yang kamu telah lakukan.”

Boleh baca Bayan Linnas berkenaan konsep Tabayyun di sini.

Nota Editor: Terjemahan di dalam Bahasa Inggeris boleh dibaca di sini.

Baca: 4 Isu Pokemon Go Yang Patut Difikirkan Anda Susulan Kenyataan Mufti Wilayah Persekutuan


Kesan Buruk Jangka Panjang Kerana Meniru Masa ‘Exam’

Nota Editor: Penulisan ini ditulis oleh Tuan Yazid Zul, seorang pensyarah di Universiti Islam Antarabangsa Malaysia dan diterbitkan semula di Vocket dengan kebenaran beliau. Semoga penulisan ini membuat kita lebih peka dalam menilai pentingnya kejujuran dan keberkatan dalam apa juga yang kita lakukan, kerana ia boleh memberi kesan yang berpanjangan dalam hidup.

Student: Sir, kalau meniru, what is the worst that can happen?

Student: Kantoi kena tangkap la teruk. Kalau terlepas bagus la, haha.

Me: Tak. Terlepas paling teruk. Awak dapat result yang lebih cemerlang. Result haram. Dengan result haram tu cari kerja, kerja haram. Dapat gaji, gaji haram. Anak perempuan awak membesar makan duit haram. Cahaya susah masuk. Akhirnya jadi bohsia..

Student: Sampai gitu sekali butterfly effect nya Sir!

Me: Tak la mesti gitu. But be careful. Usaha rajin, dapat result apa pun redha jelah kan. Jangan obsess dengan markah.

Me: Usaha dan akhlak lagi penting. Markah tinggi pun kalau biadap kurang ajar apa gunanya. Guru pun dimaki hamun dan dicerca maki pasal markah tak seagung impian . Usah gitu

BACA: Ayat Nasihat Paling Tepat Untuk Anak Muda Di Universiti

BACA juga: 6 Ciri Wanita Yang Tidak Boleh Dijadikan Calon Isteri

LIKE dan FOLLOW Vocket di Facebook serta Instagram


Kesan COVID-19, Juruterbang Tukar Kerjaya Jadi ‘Runner’ Untuk Teruskan Hidup

Situasi COVID-19 telah memberi kesan kepada ekonomi dunia sehingga memaksa seorang juruterbang British Airways (BA) yang digantung penerbangannya untuk memulakan pekerjaan baharu sebagai ‘runner’ untuk jenama pasaraya terbesar dunia, Tesco.

Peter Login yang baharu sahaja berkhidmat selama empat bulan untuk BA telah memuat naik satu ciapan di dalam akaun Twitter milik beliau dengan kata-kata, “@BritishAirways 747 telah digantung buat sementara waktu. Kembali ke kokpit bersama dengan @Tesco.”

Dia walaubagaimanapun telah menerima pujian dari penduduk British apabila sanggup menukar kerjaya daripada pemandu Boeing 747 kepada pemandu van jenis Mercedes Sprinter bagi tujuan penghantaran makanan kepada warga Britain.

Ciapan beliau telah mendapat perkongsian yang tinggi dan disambut positif oleh warga net. Ada sesetengah daripada mereka yang memuji usaha Peter yang sanggup menukar kerjayanya untuk sementara waktu.

Salah seorang pengguna Twitter telah membalas ciapan Peter dengan menyatakan ; “Anda telah menunjukkan karakter anda yang sebenar. Saya harap anda kembali ke dek penerbangan tidak lama lagi.”

@British_Airways #747 keys hung up for a whileBack in the cockpit with @Tesco#EveryLittleHelps #ToDriveToServe #StayHomeStaySafe pic.twitter.com/PE9vQPGcG6

Manakala ada juga yang memuji beliau kerana sanggup membantu negara dalam situasi pademik ; “Bagi orang lain, ia mudah, sama ada membantu negara dengan melakukan kerja yang diperlukan atau kekal duduk di Rumah. Tidak ada perbezaan, kedua-dua tetap sama.”

BA sebelum ini telah bertindak menggantung semua penerbangan di Gatwick, malah BA juga telah memotong separuh daripada perkhidmatan mereka di Heathrow. Kesannya kepada tenaga kerja BA adalah gaji mereka dipotong 50% selama tiga bulan dan diberitahu untuk mengambil dua minggu cuti tanpa gaji pada bulan April dan Mei.

Untuk rekod, ini merupakan kali kedua Peter berada di dalam situasi di mana dia tidak boleh bekerja dalam masa beberapa bulan. Beliau pernah bekerja untuk Thomas Cook selama tiga tahun sebelum syarikat penerbangan tersebut dilanda masalah pada September lalu.

Peter kemudian telah berpindah ke British Airways dan telah berkhidmat di sana selama empat bulan sebelum COVID-19 datang menyerang sehingga semua penerbangan BA ke seluruh dunia terpaksa digantung.

Untuk bacaan lanjut mengenai COVID-19, klik pautan di bawah.

Perancis Tukar Pasar Borong Terbesar Di Dunia Kepada Rumah Mayat Mangsa COVID-19

Kenapa Kita Harus Bersyukur Dengan Cara Pengendalian COVID-19 Di Malaysia

WHO Pilih Malaysia Untuk ‘Menguji’ Ubat Bagi Rawatan COVID-19


Kesan COVID-19, Pakar Jangka Lebih Ramai Muflis Berbanding Maut

Coronavirus telah menyerang lebih 114 negara di seluruh dunia dengan China mencatatkan angka tertinggi kematian. Namun terbaharu, pakar menjangka COVID-19 bakal menjadikan ramai muflis berbanding maut.

Kesan kepada penularan wabak ini telah dapat dilihat secara dalam sudut pandang ekonomi apabila ada beberapa syarikat besar sudah mula menawarkan beberapa skim cuti tanpa gaji bagi menampung perniagaan yang menerima kesan buruk daripada wabak ini.

Dalam satu tulisan panjang yang dimuat naik oleh Pakar Pembangunan Ekonomi, Omar Hassan di akhbar The Independet. Beliau menjangkakan wabak ini akan memberi kesan kepada kehidupan seseorang manusia.

Beliau berkata jika tiada apa-apa tindakan yang diambil oleh kerajaan, maka ramai manusia akan mendapat kesan seperti halangan untuk pergi bekerja, dihentikan oleh majikan atau mereka akan menghadapi cabaran lagi besar untuk mengekalkan perniagaan mereka.

“Triliunan dolar yang dihapuskan dari pasaran kewangan minggu ini akan menjadi permulaan.” Katanya.

Perniagaan kecil bakal menerima kesan yang besar jika rantaian bekalan tidak dapat disambung. Penutupan kilang-kilang di China telah menyebabkan Indeks Pengurusan Pembelian berada di tahap rendah.

Tambah beliau lagi, China adalah pengeksport terbesar di dunia dan jika China menghadapi masalah, ia akan menjadi masalah buat seluruh dunia.

“Semua ini akan lebih membimbangkan bahawa kerajaan terus melihat ini sebagai krisis kesihatan, bukan sahaja ekonomi.” Katanya.

Beliau menambah bahawa sejak wabak ini telah diumumkan sebagai pandemik. Kesan buruk telah dapat dilihat apabila berlaku kejatuhan mendadak pasaran saham, perang minyak antara Russia dan Arab Saudi serta kesan perang di Syria.

Untuk bacaan lanjut mengenai COVId-19, klik pautan di bawah.

Tom Hanks Dan Rita Wilson Disahkan Positif Wabak Coronavirus

Kes Coronavirus Terlalu Tinggi, Doktor Di Itali Terpaksa Pilih Pesakit Untuk Dirawat


5 Tip Romantis Buat Anda Dan Pasangan Berdasarkan Kisah Benar

Perkahwinan merupakan suatu perkara yang dituntut oleh al-Quran dan sunnah Rasulullah saw. Perhubungan suami isteri merupakan satu rahmat dan tanda kebesaran Allah kepada umatnya

Bagaimanapun dalam melayari kehidupan berumah tangga sudah tentu tidak dapat dielakkan perselisihan faham antara suami isteri sama ada berpunca daripada suami ataupun dari pihak isteri.

Romantik! Perkataan ini sering meniti dibibir-bibir setiap wanita. Perbuatan yang didambakan oleh setiap perempuan pada pasangan mereka.

Terdapat pelbagai cara untuk menunjukkan seseorang itu romantik, sama ada dari segi ucapan atau pun perbuatan.

Berikut merupakan sedikit tip kebahagiaan rumah tangga yang dikongsi oleh tiga pasangan suami isteri yang dipetik daripada buku Pilo Toq terbitan Puteh Press.

Buku Pilo Toq ini merupakan kisah cinta OP Zaharin, Azzam Supardi, dan Bahruddin Bekri bersama isteri mereka.

Perasaan mengambil berat yang dimaksudkan ialah perasaan yang timbul dari keikhlasan kerana kasih sayang. Contohnya, barang yang saya (Azzam Supardi) sayang, jam jenama FOSSIL pemberian Cikgu Ruby misalnya, kerana sayang, saya akan menjaganya, tahu dimana letaknya, pakai pun penuh hati-hati.

Setelah habis makan nasi bersama seekor ikan jaket bakar, si suami Azzam Supardi mengemas apa yang patut. Dia tahu, isterinya, Cikgu Ruby mesti penat apabila pulang nanti dan tak larat untuk mengemas.

Jadi, atas dasar memahami jiwa Cikgu Ruby, ada baiknya dia buat apa yang terbaik supaya sejuk mata Cikgu Ruby memandang.

Selalunya kalau si suami terlupa handphone letak dimana, si isteri akan meminjamkan handphone dia dan buat miss call ke handphone si suami. Nanti berbunyilah bawah kerusi ke bantal ke meja ke.

Tapi kali ini spek, dan Cikgu Ruby kata, “Cuba call.”

Cikgu Ruby tidak suka jika dipuji depan-depan. Oleh itu, si suami Azzam Supardi cuba cara lain. Sambil makan, si suami bercerita,

“Dulu masa lepas akad nikah, kawan-kawan bisik, ‘Wah boleh tahan cantik isteri kau tu ya… Tapi malanglah awak dapat suami macam steamroll.”

Terkekek-kekek Cikgu Ruby gelak. Si suami tidak kisah, dalam diam dia telah memuji kecantikan isterinya.

Ketika mahu turun ke bawah, Bahruddin Bekri mendengar suara adik iparnya, dia berhenti sejenak di hadapan tangga.

“Kakak ni, kalau cakap dengan aku mesti suara kuat. Kalau cakap dengan abang, suara kecil lembut je.”

Dia akhirnya terfikirkan sesuatu tentang cinta. Tentang cintanya. Oleh kerana terlalu mahu mencari yang besar, dia terlupa dan langsung tidak terlihat pada bukti yang lembut lagi kecil.

Minat genre cerita yang berbeza antara suami isteri iaitu Mulan suka cerita hantu dan kartun. Manakal OP Zaharin pula meminati genre sci-fi dan aksi.

Cita rasa filem mereka tak sama, tapi itu bukan bermakna mereka tonton filem kegemaran Mulan, pada minggu seterusnya giliran genre si suami, OP Zaharin pula. Tolak ansur dan ‘situasi menang-menang’.

Jarang sekali lelaki nak ‘berpillow talk’, tapi jika mengamalkannya boleh jadi “Lelaki Melayu Terakhir”.


Kesan Inflasi, McDonald’s Dilaporkan Bakal Naikkan harga

McDonald’s dikatakan bakal menaikkan harga makanan yang ada di premis jenama makanan terkenal ini, lapor LadBible. Kenaikan ini dikatakan berlaku dua kali dalam masa kurang daripada dua bulan.

Menurut jurucakap McDonald’s, jenama itu perlu menaikkan harga di tengah-tengah kesan inflasi yang masih belum reda. Sebagai contoh, jurucakap itu memberitahu bahawa minuman kopi dan beberapa menu lain bakal menerima kesan kenaikan harga.

Rangkaian makanan segera mengumumkan pada 15 Februari lalu bahawa ia akan memperkenalkan harga yang lebih tinggi berkuat kuasa serta-merta hasil daripada peningkatan kos makanan dan tenaga.

Menjelaskan perubahan itu, jurucakap McDonald’s memberi jaminan syarikat itu ‘komited untuk menawarkan makanan yang lazat pada harga berpatutan’.

“Bagaimanapun, seperti kebanyakan perniagaan, kesan peningkatan kos makanan dan tenaga terus menjejaskan syarikat kami dan pemegang francais kami,” tambah mereka.

“Kami menyemak dan menyesuaikan harga dengan teliti untuk menawarkan nilai dan kualiti yang hebat.

“Pada masa yang sama, kami terus berusaha keras tentang cara kami boleh memberikan nilai pelanggan kami di tempat yang paling penting, dengan tawaran dan ganjaran yang diperibadikan melalui skim Ganjaran MyMcDonald.”

Krisis kenaikan harga makanan terus memberi kesan kepada McDonalds. Bagaimanapun persoalan adakah kenaikan ini akan turut dihadapi oleh McDonalds yang bertapak di Malaysia masih menjadi tanda tanya.

The Vocket telah menghubungi McDonald’s untuk mendapatkan ulasan lanjut.


Kesan Inflasi, McDonald’s Naikkan Harga Burger Buat Pertama Kali Sejak 14 Tahun

McDonald’s UK bakal menaikkan harga burger buat kali pertama dalam 14 tahun. Kenaikan harga ini berlaku kerana inflasi yang menggila di negara Ratu Elizabeth tersebut, lapor Lad Bible.

Difahamkan bahawa harga sebiji burger keju yang asalnya hanyalah £0.99 kini telah menjadi £1.19. Untuk rekod, McDonald’s tidak pernah menaikkan harga burger keju dalam tempoh 14 tahun.

Kenaikan ini juga bakal berjangkit dengan menu yang lain. Gergasi makanan segera itu berkata beberapa barangan akan meningkat antara £0.10 dan £0.20.

Setiap cawangan McDonald’s bebas untuk menetapkan harganya sendiri, kecuali pada menu bajet, di mana francais yang berbeza cenderung mengenakan amaun yang sama.

Ketua Eksekutif McDonald’s UK dan Ireland Alistair Macrow berkata jenama itu kini sedang melalui saat-saat yang sukar.

“Kita semua telah melihat harga barangan harian, seperti makanan dan tenaga, naik dengan cara yang tidak pernah dialami oleh orang ramai.”

“Sama seperti anda, syarikat kami, pemegang francais yang memiliki dan mengendalikan restoran kami, dan pembekal kami semua merasakan kesan kenaikan inflasi.”

Harga makanan dan petrol yang lebih tinggi telah mendorong inflasi ke paras tertinggi 40 tahun sebanyak 9.4% pada bulan Jun.

Macrow menambah bahawa sejak McDonald’s dibuka di UK pada 1974, syarikat itu terus komited untuk menawarkan makanan yang lazat pada harga yang berpatutan. Bagaimanapun, tekanan ekonomi semasa menyebabkan syarikat tiada pilihan lain selain menaikkan harga.

Kesan keluar dari Rusia buat McDonald’s rugi RM5 bilion dalam enam bulan pertama. Rujuk pautan di bawah untuk membaca.

Kesan Keluar Dari Rusia Buat McDonald’s Rugi RM5 Bilion Dalam Enam Bulan Pertama

Burger King Tokyo Tinggalkan Mesej ‘Kejam’ Sempena Penutupan McDonalds

Selepas Umum Keluar Dari Keluarga Diraja, Putera Harry Dan Meghan Markle Ditawarkan Kerja Oleh Burger King


Kesan Keluar Dari Rusia Buat McDonald’s Rugi RM5 Bilion Dalam Enam Bulan Pertama

Jaringan restoran makanan segera McDonald’s merekodkan penurunan pendapatan sebanyak 3% pada separuh pertama tahun ini. Kerugian ini difahamkan kesan daripada keputusan jenama itu untuk keluar dari pasaran Rusia, lapor RT.com.

Menurut laporan terbaru syarikat itu, “caj sebelum cukai yang berkaitan dengan penjualan perniagaan Syarikat di Rusia berjumlah $1.3 bilion dalam enam bulan pertama tahun ini.”

Restoran McDonald’s menutup jenama mereka di Rusia pada Mac lalu bagi memberi tekanan kepada Rusia yang kini menyerang Ukraine.

“Untuk memastikan pemindahan perniagaan yang berkesan di Rusia kepada pembeli, syarikat terus membayar pekerja dan membuat pembayaran cukai melalui tarikh perjanjian jualan yang ditandatangani”, kata McDonald’s.

Jenama gergasi global itu menjual kesemua aset yang dimiliki mereka, termasuk lebih 800 kedai di Rusia kepada ahli perniagaan Alexander Govor dengan jumlah yang tidak didedahkan. Namun difahamkan bahawa harganya jauh lebih rendah daripada harga pasaran.

Restoran-restoran itu telah dibuka semula di Rusia di bawah jenama Vkusno i Tochka atau Just Tasty.

Terputus bekalan kentang goreng, McDonald’s tangguh jualan set bersaiz besar mulai hari ini. Rujuk pautan di bawah untuk membaca.

Terputus Bekalan Kentang Goreng, McDonalds Tangguh Jualan Set Bersaiz Besar Mulai Hari Ini

Makan Sambil Bersenam, McDonalds Sediakan Tempat Duduk Dengan Fungsi ‘Exercise Bike’


Kesan Kempen BMF, Limau Mandarin Tidak Laku Di Pasaran?

Limau mandarin atau limau Cina sangat sinonim dengan sambutan perayaan Tahun Baru Cina di negara kita dan semakin hampir tarikh perayaan itu disambut kita akan dapat melihat begitu banyak sekali buah-buahan ini dijual di pasar raya ataupun di tepi-tepi jalan di seluruh negara.

Namun begitu, sambutan terhadap limau mandarin yang kebanyakannya diimport dari tanah besar China pada tahun ini dilihat sedikit berbeza apabila terdapat segelintir netizen yang dilihat mencuba untuk melakukan gerakan memboikot buah-buahan tersebut.

Melalui beberapa kiriman di laman Facebook, beberapa pengguna dilihat menyatakan pendirian mereka untuk tidak membeli buah tersebut dan ada juga yang berkongsi gambar-gambar timbunan susunan limau mandarin seperti tidak laku di pasar raya terdekat di kawasan mereka.

Seorang pengguna melalui kiriman yang dilakukannya memberitahu jualan limau mandarin dari kawasannya di Batu Gajah dilihat tidak terusik dan kelihatan masih banyak setiap kali dia berkunjung ke pasar raya itu.

Walaupun ada yang mengaitkan jualan yang tidak memberangsangkan itu berpunca dari kempen Buy Muslim First (BMF), namun ada yang juga berpandangan positif mengatakan situasi itu mungkin berlaku kerana tarikh sambutan raya Cina yang masih lambat dan risau buah akan rosak sekiranya dibeli terlebih awal.

Namun begitu, kemungkinan pengguna memboikot jualan limau mandarin sebagai tanda solidariti terhadap isu kaum Uighur yang berlaku di negara China yang merupakan antara pengeksport limau mandarin tersebut.

Jadi, apa pandangan anda terhadap situasi boikot limau mandarin atau limau cina yang sangat sinonim dengan sambutan Tahun Baru Cina ini? Sekiranya anda peminat buah limau mandarin, beli sahaja kerana selepas sambutan Tahun Baru Cina ia pasti sukar untuk didapati.

Selain limau mandarin yang sinonim dengan sambutan Tahun Baru Cina, tahukah anda signifikan Yee Sang?

9 Teknik Sebelum Makan Yee Sang Dan Signifikannya Di Tahun Baru Cina

Bak Kwa Halal Antara Menu Baharu IKEA Sempena Tahun Baru Cina

7 Menu Makan Besar Dan Simboliknya Di Tahun Baru Cina


Marah Semasa Berebut Parking, Saya Terasa ‘Kesannya’ Dan Nekad Lakukan Ini

Pernah sekali seorang perempuan yang panas baran mengores kereta saya dari hujung ke hujung dengan kunci kerana kononnya saya telah ambil tempat letak keretanya.

Mungkin silap saya tetapi bayangkanlah perasaan saya masa itu. Sudahlah saya dimaki hamun macam binatang, kereta saya pula dicalar sehingga tertanggal cat.

Dengan hati yang luka berdarah melihat kereta saya yang baru setahun dipakai menjadi cacat saya telah berdoa kepada Allah, saya tidak maafkan. Saya tidak redha.

Selagi calar kereta saya tidak hilang saya doakan hidupnya tidak tenang dan segala yang diusahakannya tidak berhasil. Dahsyat kan doa saya. Masa itu saya yakin saya orang teraniaya dan doa saya makbul dan sehingga kini saya masih belum baiki calar itu.

1. Saya cuma mengambil parking dan kebetulan hypermall itu mempunyai beratus tempat letak kereta. Wajarkah dia mencalarkan kereta saya hanya kerana satu tempat letak kereta sahaja? Sudah tentu tidak. Dia memang tiada pertimbangan. Mungkin juga ada sedikit gila.

2. Saya tidak mendatangkan apa-apa kerugian kepada beliau tetapi dengan mencalarkan kereta saya dia telah mendatangkan kerugian kepada saya. Wajarkah? Sudah tentu tidak wajar.

3. Saya muda dan memang keturunan Bajau Laut (sebelah arwah dad) ni cepat marah. Jadi bila berdoa saya tidak fikir panjang. Main hentam saja, janji hati puas.

Baca: 3 Rahsia Rezeki Yang Ditutup Daripada Pengetahuan Kita Rapat-Rapat

KERETA saya masih bercalar. Bila saya terlihat calar ini hati saya berdarah kembali. Berkali-kali saya ulang adegan di tempat letak kereta itu di kepala. Jika masa bisa diputar saya masih tidak dapat situasi alternatif untuk mengelakkan kereta dari dicalar.

TAPI saya sudah tidak marahkan perempuan itu. Bila sudah menjangkau umur 30-an. Saya jadi ‘mellow‘. Bila fikirkan perempuan itu saya kasihan dia. Jika doa anak yatim ini makbul sudah bertahun rasanya hidupnya tidak tenang. MasyaAllah. Berdosanya saya.

MARAH ini macam api. Siapa yang main api dia lah akan terbakar. Marah kerana dianiaya orang sekali pun, lambat laun diri sendiri yang terbakar. Jadi buat apa melayan marah? Buang tenaga saja. Marah takes a lot of energy.

HAKIKATNYA. Orang yang selalu marah-marah hidupnya tidak tenang. Mungkin tidak perlu pun saya doakan dia sebegitu rupa kerana dia panas baran. Hatinya sememangnya tidak akan tenang.

Kasihan. Suatu hari nanti dia akan belajar bahawa amarahnya tidak akan membawa dia ke mana-mana.

Orang marah ini rezekinya sempit. Hidupnya kacau. Usahanya tidak menjadi.

SAYA NEKAD. Untuk buang pemarah dan dendam kesumat (hidup saya bukan filem Jean claude Van Damme). Kepada pemandu VIVA Elite hitam yang telah calar kereta saya, saya maafkan dan halalkan semua. Semoga hidup mu tenang dan semoga semua yang diusahakan berhasil. AMIN.

Istighfar 100 kali dan selawat 1000 kali.

Baca lagi: Saya Berterima Kasih Kepada Allah Kerana Dipertemukan Dengan Pak Cik Ini


Kesan Buruk Penggunaan Telefon Bimbit Sebelum Tidur Kepada Otak Dan Sistem Tubuh

Rata-rata individu memerlukan waktu tidur sekitar 7 ke 9 jam sehari. Kecuali individu yang memang secara genetik mampu untuk tidur kurang dari waktu itu. Tidur yang berkualiti memberi kesan yang positif kepada keseluruhan fungsi otak dan sistem tubuh manusia. Setiap organ di dalam tubuh mempunyai tugas khusus dan waktu kerja yang berbeza. Tidur yang cukup, selewat-lewatnya jam 11:00 malam adalah keperluan untuk hampir kesemua manusia.

Dr Daniel J. Siegel, M.D, seorang psikiatri klinikal profesor dari UCLA School of Medicine, mendedahkan bagaimana kesan penggunaan telefon bimbit sebelum tidur. Beliau menasihatkan supaya menjauhkan alat ini sekurang-kurangnya satu jam sebelum waktu tidur bagi mendapatkan rehat yang secukupnya. Ikuti penjelasan beliau di bawah.

LIKE dan FOLLOW Vocket di Facebook serta Instagram


Kesan Perang, Hidangan ‘A La Carte’ Burger Big Mac Dijual Pada Harga RM150 Di Rusia

Seorang rakyat Rusia cuba menjual Big Mac dan barangan McDonald’s yang lain dalam talian dengan harga yang mahal selepas jenama makanan segera itu merancang untuk menutup lebih 800 restoran di negara itu. Menurut laporan Lad Bibble, kebanyakan barangan itu dijual di laman web Avito dengan harga yang tidak masuk akal.

Seorang pengguna internet di Moscow telah menyiarkan iklan di dalam talian untuk hidangan Big Mac yang dijual pada harga setinggi USD$36 atau RM150.00. Difahamkan bahawa harga biasa untuk satu hidangan ‘a la carte’ burger Big Mac adalah sekitar USD$1 atau sekitar RM4.00. Selain itu terdapat juga iklan yang menjual Pakej McDonald’s pada harga USD$520 atau sekitar RM2,100, namun ia tidak mendedahkan kandungan pakej tersebut.

Iklan itu mula dipaparkan selepas McDonald’s mengumumkan penutupan sementara restorannya di Rusia, dengan Ketua Pegawai Eksekutif Chris Kempczinski berkata bahawa konflik di Ukraine dan krisis kemanusiaan di Eropah telah menyebabkan penderitaan kepada mereka yang tidak bersalah, “Kami menyertai dunia dalam mengutuk pencerobohan dan keganasan serta berdoa untuk keamanan.”

Tambahnya lagi, apa yang dilakukan olehnya sebenarnya berat kerana dia perlu mengambil kira 62,000 pekerja di Rusia yang telah mencurahkan bakti dan keringat mereka untuk jenama makanan segera tersebut. Namun beliau memberi jaminan bahawa pekerja McDonald’s di Rusia akan terus menerima gaji mereka.

In a message shared to employees and franchisees, CEO Chris Kempczinski shared that McDonald's will temporarily close all restaurants and pause all operations in Russia. Click to read the message in its entirety. https://t.co/g8BXaKxvNj pic.twitter.com/6jt0NnYhKz

— McDonald's Corporation (@McDonaldsCorp) March 8, 2022

Akibat daripada penutupan ini, rakyat Rusia kini mula bergegas ke Mcdonald’s terdekat bagi mencuba untuk mendapatkan hidangan terakhir sebelum ia ditutup secara rasmi. Dalam rakaman yang dikongsi di media sosial, kelihatan barisan panjang mula terbentuk di Rusia dengan semua orang cuba untuk mendapatkan hidangan McDonald’s buat kali terakhir.

Rakyat Rusia beratur dapatkan hidangan terakhir McDonald’s sebelum ditutup akibat perang. Rujuk pautan di bawah untuk membaca.

Rakyat Rusia Beratur Dapatkan Hidangan Terakhir McDonald’s Sebelum Ditutup Akibat Perang

‘Yahudi Tidak Boleh Berdiam Diri’ – Presiden Ukraine Ajak Orang Yahudi Bangun Lawan Rusia

Pejuang Ukraine Lumur Peluru Dengan Lemak Babi, Diguna Untuk Lawan Tentera Islam Chechnya


Kesan PKP 2.0 Kepada Ibu Bapa, Ada Yang Terpaksa Pinjam Ah Long Untuk Beli Gajet PdPR

COVID-19 telah memberi kesan kepada hidup kita, ada sesetengah daripadanya berjuang demi untuk kelangsungan hidup. Manakala sesetengahnya lagi, mencari jalan sukar untuk kekal hidup.

Itulah yang mungkin digambarkan oleh Persatuan Pengguna Kedah (Cake) yang menerima aduan bahawa terdapat ibu bapa yang terpaksa meminjam ah long untuk membeli peranti elektronik, lapor Sinar Harian.

Pinjaman ini bertujuan untuk menyediakan anak mereka dengan keperluan belajar bagi menjalani proses Pengajaran dan Pembelajaran di Rumah (PdPR).

Mungkin pahit yang ditelan, tetapi itulah realitinya bagi Mohamad Yusrizal Yusoff, Setiausaha Cake yang menerima 17 aduan melibatkan pinjaman ah long dengan sembilan daripadanya untuk tujuan pembelian gajet kepada anak.

Mereka adalah terdiri daripada kumpulan peniaga kecil dan bekerja sendiri yang terpaksa mengambil risiko kerana tidak mampu untuk menyediakan keperluan peranti elektronik untuk kelangsungan pembelajaran anak mereka disebabkan pendapatan mereka terjejas teruk ketika Perintah Kawalan Pergerakan (PKP) 2.0 dilaksanakan.

Beliau berkata kini para pengadu tersepit kerana tidak mampu melunaskan pinjaman sebanyak RM1,000 dengan bayaran ansuran harian atau mingguan serta kadar faedah antara 10 hingga 20 peratus yang ditetapkan terlalu tinggi.

Bagi Mohamad Yusrizal, situasi ini menunjukkan bahawa masih ramai ibu bapa yang belum mampu untuk menyediakan keperluan gajet untuk kelangsungan pembelajaran anak mereka ketika PKP 2.0 dijalankan.

Beliau juga turut meminta agar pihak kerajaan dapat memberi keutamaan kepada keluarga yang tidak mempunyai kemampuan dalam membeli gajet serta menyediakan alternatif lain bagi meneruskan PdPR yang dihadapi oleh anak-anak ini.

Untuk rekod, terdahulu Sinar Harian menyatakan bahawa seorang ah long mendedahkan kepada mereka bahawa dia menerima seramai 40 orang pelanggan sehari sejak wabak COVID-19 melanda negara.

Sumber yang tidak mahu dikenali itu berkata jumlah yang diterimanya setakat ini melebihi 5,000 orang.

Tersilap simbah cat merah, lelaki ini kongsi pengalaman jadi rumah sasaran Ah Long. Klik pautan di bawah untuk membaca.

‘Tersilap’ Simbah Cat Merah, Lelaki Ini Kongsi Pengalaman Jadi Rumah Sasaran Ah Long

Wanita Hidang Makanan Dan Tunggu Lelaki Makan Dahulu, Adat Keluarga ‘Ayah Long’ Cetus Pendebatan

Angkara COVID-19, ‘Ah Long’ Tidak Menang Tangan Terima Pelanggan Baharu Setiap Hari


Fotografer Ini Merakamkan Apa Yang Terjadi Disebalik Kerancakan Pembangunan Bandar Mega China

Tim Franco, seorang fotografer dari Paris telah menjadikan Sanghai sebagai pusat operasi beliau sejak 5 tahun lalu. Sepanjang tempoh ini beliau telah mendokumentasikan proses urbanisasi dan perubahan drastik disebalik projek mega bandar Chongqing, di China.

Sehingga 1997, wilayah mundur Chongqing yang terletak di Sichuan ini merupakan sebuah bandar yang dipinggirkan. Malahan, perjalanan dari bandar di wilayah ini ke bandar besar seperti Beijing, Shanghai dan Shenzen mengambil masa selama 2 jam penerbangan.

Lokasinya yang terletak di antara gunung ganang dan pecahan dari sungai-sungai Yangzte yang besar menjadikan urusan perniagaan dengan penduduk bandar ini lebih sukar dijalankan berbanding bandar-bandar lain di China.

Pada tahun 1997, Chongqin mula menerima limpahan pembangunan apabila kerajaan China memilih bandar ini sebagai antara bandar yang akan dibangunkan dengan projek mega dan bakal menerima lebih banyak dana berbanding bandar-bandar di wilayah lain. Ini juga bermakna lebih banyak peluang pelaburan dapat ditawarkan di bandar ini.

Hari ini, Chongqin menjadi wilayah tumpuan projek mega kerajaan China serta menjadi pintu rezeki dan pusat tumpuan bagi peluang pekerjaan kepada berjuta penduduk di bahagian pantai barat negara ini yang masih jauh ketinggalan dari segi pembangunan.

Sepanjang 2014, bancian kerajaan tempatan menunjukkan pertambahan mendadak penduduk dibandar ini iaitu sekitar 4,000 orang seminggu, menjadikan jumlah populasi penduduk meningkat kepada 29.9 juta orang.

Laporan rasmi yang dikeluarkan pula menunjukkan jumlah penduduk di tengah-tengah pusat bandar di wilayah Chongqin adalah sekitar 8 juta orang. Angka yang dikeluarkan ini tidak termasuk buruh yang tidak berdaftar. Oleh itu jika diambil kira keseluruhan jumlah penduduk di pusat bandar ini, sudah pasti angkanya adalah lebih tinggi.

Kadar pertumbuhan GDP bagi Chongqin pula dilaporkan meningkat sebanyak 12.3%, satu pertumbuhan yang memberangsangkan berbanding purata pertumbuhan nasional negara China iaitu sebanyak 7.4%.

Rakaman dari lensa kamera dan catatan Franco akan dikongsikan dalam buku beliau yang bertajuk Metamorpolis, bakal membongkar proses urbanisasi  melampau yang dilalui oleh penduduk bandar ini serta gambaran bagaimana penduduk tempatan menyesuaikan diri dengan perubahan mendadak ini.

Ramai di kalangan penduduk Chongqin telah dipindahkan ke penempatan baru sewaktu pembinaan Three Gorges Dam (merupakan projek mega pembinaan empangan terbesar di China). Rumah lama mereka kini ditenggelami air sepenuhnya.

Bagi generasi muda, ramai dikalangan mereka yang mempelajari skill baru terutama dalam bidang kejuruteraan automobil dan juga industri berasaskan sumber asli. Tetapi bagi generasi lama pula, agak sukar bagi mereka mempelajari skill baru ini. Demi survival hidup, mereka menggunakan kemahiran yang diwarisi berkurun dulu iaitu bercucuk tanam di kawasan tanah yang terhad.

Chongqin digambarkan sebagai bandar besar yang tak pernah anda dengar sebelum ini – Detroit’s of China, Chicago-on-the-Yangzte, dan bandar inilah yang paling pesat membangun di dunia ketika ini. Tapi disebalik segala gelaran ini, di satu sudut lain masih ada yang sanggup mengembala kambing – pekerjaan tradisi penduduk di pergunungan yang diwarisi sejak berkurun lama.

Jika di Beijing dan Shenzen, mendirikan bangunan tinggi adalah lebih mudah kerana bentuk muka buminya, tapi situasi berbeza bagi Chongqin. Bentuk muka bumi bergunung ganang dan sungai yang berselirat menjadikan pembinaan bangunan pencakar langit adalah sukar. Ini menjadikan pembinaan bangunan tinggi di kawasan tanah yang mendatar digunakan semaksima mungkin.

Gambar di atas telah dirakamkan pada tahun 2012 di daerah Jiefangbei, pusat bandar utama di sini. Bangunan rendah di bahagian depan adalah daerah Shibati, penempatan generasi pertama para buruh yang berpindah ke sini. Satu ketika dulu Shibati adalah pusat tumpuan para imigran. Tapi kini penempatan ini sedikit demi sedikit mula diambil alih oleh bangunan pencakar langit.

Wilayah Chongqin juga merupakan tempat pertemuan dua sungai utama iaitu Sungai Yangzte (gambar atas – kiri) dan Sungai Jialing (sebelah kanan pada gambar di atas). Di tengah-tengah adalah semenanjung Yuzhong, disinilah letaknya daerah Jiefangbei – pusat tumpuan pembangunan.

Di wilayah inilah terletaknya antara jambatan terpanjang di dunia. Jika di negara barat jambatan seperti ini sudah pasti diwartakan sebagai tarikan pelancongan. Tapi di Chongqin ianya tidak lebih dari sekadar menjadi sebahagian dari kemudahan pengangkutan harian bagi penduduk di sini.

Kerja-kerja pembinaan juga tidak pernah mati di sini – siang dan malam. Saban hari bangunan, jambatan, jalan raya dan terowong baru dibina menjadikan lanskap di daerah ini sentiasa berubah. Kawasan kejiranan boleh hilang dalam sekelip mata, dan bangunan baru terbina dengan pantas seiring dengan pembinaan jalan dan terowong baru.

Gambar atas : Keretapi dan kenderaan melintasi sungai Jialing. Di bawah jambatan adalah pembagunan yang sedang dijalankan di Yuzhong, Chongqin.

Daerah Jiangbei, kawasan baru yang menjadi tumpuan pembangunan di bahagian utara Sungai Jialing. 15 tahun dulu kawasan ini merupakan daerah pertanian yang besar. Kini ia mula di ambil alih oleh bangunan pencakar langit. Para petani pula, masih berusaha bercucuk tanam di tanah yang masih bersisa sebelum ia juga di ambil alih oleh kerajaan bagi tujuan pembagunan.

Mungkinkah ini yang dikatakan sesuatu perlu dikorbankan demi sebuah kemajuan? Jika dulu daerah ini merupakan antara kawasan yang tenang dengan udara yang bersih, gunung ganang dan pemandangan indah, kini semuanya hanya tinggal kenangan.

LIKE dan FOLLOW Vocket di Facebook serta Instagram


Steroid Abang Sado Dan 5 Kesannya

Sudah lama rasanya saya mahu berkongsi mengenai steroid kepada pembaca-pembaca semua. Artikel ini juga ditujukan kepada kaki-kaki gim yang sedang berfikir sama ada ingin mengambil steroid atau tidak.

Steroid yang dimaksudkan di sini bukanlah prednisolone, corticosteroid, dexamethasone atau calamine lotion, tetapi ianya merupakan Anabolic Steroid, seperti nandrolone, deca-duraboline, equipose, testosteron dan lain-lain untuk mensadokan lagi seseorang itu.

Pertamanya, adakah steroid ini berkesan? Is it a magic pill? The answer is YES.

Ianya memang berkesan, dengan cara mempercepatkan pemulihan muscle microfibre yang putus, meningkatkan lagi keagresifan seseorang dan menaikkan semangat dan motivasi untuk menjadi lebih gila dan kuat di gim ibarat Hulk.

Ianya berkesan, dan saintis telah berbalah antara satu sama lain sama ada ubat ini baik ataupun tidak.

Bagaimanapun, apa-apa treatment pasti ada kesan sampingannya, walaupun ianya sangat berkesan untuk mensadokan seseorang, namun adakah ianya berbaloi untuk ditanggung. Ini, akan saya terangkan di bawah.

Satu, perlu anda tahu bahawa steroid diambil secara intramuscular injection (ada juga yang oral), iaitu tusukan jarum di bahagian punggung. Kebanyakan pengguna steroid mengambilnya secara rahsia, jadi mereka mempunyai kecenderungan untuk mencucuk sendiri di punggung mereka.

Seperti yang kita pelajari, IM injection perlu dicucuk di kuadaran atas luar bahagian punggung, malangnya, saya pernah sendiri bertemu pesakit yang lumpuh sebelah kaki akibat tersalah lokasi, di mana tusukan jarumnya terkena pada saraf skiatik, iaitu saraf periferal terbesar dalam badan yang berfungsi untuk mengawal pergerakan kaki.

Dua, bila seseorang itu mengambil testosteron, dan kadar testosteronnya terlalu tinggi dalam badan, badan kita akan ada dua reaksi; pertama, testosteron terlebih itu akan di metabolisma oleh hati kita menjadi estrogen, dan yang kedua, testikel seseorang itu akan mengecil (boleh diubati) kerana fungsi testikel adalah menghasilkan testosteron, dah bila terlalu tinggi testosteron yang berada dalam badan, ia akan berhenti berfungsi.

Estrogen yang tinggi menyebabkan seorang lelaki itu bersifat lebih feminin, seperti mudah sensitif dan agak lembut. Bahagian payudaranya juga akan membesar, bukan kerana otot, kerana stimulasi tisu payudara oleh estrogen – silap-silap boleh menyusukan anak lagi.

Mereka pandai untuk mengambil tamoxifen, iaitu ubat anti-estrogen selepas mengambil steroid, namun, tanpa garis panduan yang sebetulnya, dos yang diambil selalunya tidak cukup untuk menangkis kesan testosteron yang tinggi.

Dan yang lebih teruk adalaha roid-rage, iaitu sikap terlalu agresif, biasanya akan menjejaskan hubungan suami isteri atau dengan kawan-kawan akibat terlalu agresif.

Apabila wanita mengambil steroid pula, payudaranya akan mengecil, klitorisnya akan membesar, dan tanpa boleh dipulihkan semula, suara akan menjadi garau. Itulah kesan sampingan dari segi jantina.

Tiga, steroid akan menyebabkan peningkatan LDL secara mendadak, iaitu kolesterol berbahaya dan HDL menurun. Itulah sebabnya anda lihat ramai peninju mat salleh, mahupun ahli bina badan mati pada waktu muda akibat serangan jantung.

Selain itu, amaran kotak hitam untuk deca-durabolin ialah ianya boleh menyebabkan kegagalan fungsi hati, dan menukar hati kepada sista berdarah, iaitu nanah yang dipenuhi darah dalamnya, kadar kematian adalah 100%.

Empat, selepas seseorang itu berhenti mengambil steroid, (steroid biasanya satu pusingan 10 minggu, dan rehat beberapa minggu, kemudian diteruskan lagi 10 minggu dan seterusnya), kadar testosteron akan turun mendadak. Ini menyebabkan seseorang lelaki itu mengalami depresi.

Contoh terbaik adalah seorang pelajar di Amerika Syarikat yang  star lah dalam sukan besball, tapi orang tak tahu dia ambil steroid. Setelah dia berhenti, dia membunuh diri taktala kerjayanya berada di waktu kemuncak.

Lima, steroid memang tersangat mudah didapati di Malaysia, gunakan Bing atau Google, anda sudah jumpa laman webnya, pelbagai jenama ada, Meditech, Pharmatiger dll. Namun, anda percaya ke apa yang anda beli tu steroid? Mana tahu hanyalah air steril mahupu minyak YuYi Cap Limau?

Saya bukanlah seorang saintis bahagian hormon-hormon lelaki sebegini, namun, saya boleh katakan steroid memang berkesan. Jika anda nak menjadi pelari pecut, cucuk, dan berlatih seperti pelari pecut, badan anda akan mengadaptasi untuk menjadi pelari pecut. Begitulah sekiranya anda ingin menjadi ahli bina badan, pemain ragbi dan lain-lain (bukan untuk anda yang ingin menjadi juara catur, mahupun dam haji).

Senang kata, tiada satu pun garis panduan bagaimana untuk mengambil steroid, yang ada di internet hanyalah berdasarkan pengalaman orang yang pernah menggunakannya.

Dan ubat ini dicipta untuk menolong pesakit yang mempunyai kekurangan hormon, kandungan yang diambil sangat sedikit jika nak dibandingkan dengan rejim yang tertulis di internet.

Fikir-fikirkanlah, adakah disebabkan anda nak badan sado, disukai ramai wanita, namun belum sempat mencecah umur 40 sudah ke alam barzakh. Dan mengikut pengamatan saya, wanita sekarang suka laki buncit, tak percaya tanyalah tunang saya.


5 Tip Rujukan Buat Anda Yang Travel Bersama Anak Kecil

Bercuti bersama anak kecil boleh menjadi satu cabaran ketika mengembara ke luar negara terutamanya jika ke negara 4 musim. Perbezaan masa dan cuaca merupakan antara cabaran bagi ibubapa yang mempunyai anak kecil.

Pengalaman bercuti bersama anak kecil baru-baru ini menimbulkan minat untuk saya berkongsi. Kami telah menjelajah bumi Inggeris selama 2 minggu dan ini telah memberi pengalaman baru yang menarik buat saya.

Berikut adalah perkara yang saya amalkan agar dapat travel dengan lebih mudah bersama mereka:

Waktu tidur dan makan si kecil memainkan peranan yang amat penting ketika mengembara. Biasanya mereka akan tidur mengikut waktu Malaysia dan pengembaraan menjadi kurang seronok sekiranya dihabiskan dengan melayan si kecil yang mengantuk dan lapar.

Gambar pun menjadi tidak menarik jika si kecil hanya tidur dan meragam. Untuk mengelakkan si kecil ‘buat perangai’, ibubapa harus memainkan peranan agar mereka sentiasa berjaga. Bekalan makanan juga harus dibawa bersama sepanjang hari.

Lekakan anak kecil dengan bermain bersama mereka serta libatkan mereka sepanjang perjalanan. Misalnya bercerita dengan mereka mengenai destinasi lawatan.

Agak sukar pada permulaanya tetapi setelah beberapa hari anak-anak akan biasa dengan waktu yang baru. Bila mereka berjaga, perjalanan lancar dan gambar keluarga pun menarik!

Oleh kerana perubahan musim menyebabkan kulit si kecil menjadi kering dan kemerahan. Si kecil akan merasa kurang selesa disebabkan rasa gatal tersebut. Sebagai ibu saya harus sentiasa memastikan agar kulit anak tidak terlalu kering hingga menyebabkan mereka meragam.

Biasanya ruam atau enzema sering menyerang di sekitar betis, bahu, belakang dan pipi si kecil. Walaupun pipi nampak comel kemerahan tetapi ia amat tidak selesa sekali bagi mereka.

Jika terdapat tanda-tanda tersebut, ibubapa harus sapukan dengan krim yang sepatutnya. Suka saya ingatkan bahawa, krim yang selalu dipakai ketika di Malaysia untuk menangani masalah tersebut tidak semestinya sesuai digunakan di Eropah disebabkan faktor cuaca.

Cadangan saya, dapatkan nasihat daripada farmasi berdekatan terlebih dahulu. Jangan mandikan anak dengan kerap ketika berada di luar negara kerana ini akan membuatkan kulit mereka makin kering. Walaupun pipi anak kelihatan merah dan comel tetapi mereka rasa amat tidak selesa.

Ketika mengembara, ibu bapa merupakan orang yang paling seronok sekali. Namun begitu kegembiraan anak juga tidak harus diabaikan. Sebagai ibu bapa kita harus merancang perjalanan dengan menyediakan itinerari sepanjang tempoh percutian.

Ini bagi mengelakkan anak mudah penat dan meragam dan ini bakal menghilangkan keseronokkan ketika berjalan.

Sentiasa semak ramalan cuaca semasa agar anak tidak kesejukkan oleh hujan atau salji yang lebat. Mulakan perjalanan setelah anak berjaga agar mereka tidak meragam kerana tidak cukup tidur.

Elakkan menggunakan subway atau train bawah tanah ketika di waktu puncak bagi mengurangkan risiko terdedah kepada jangkitan penyakit seperti selsema dan batuk. Dan yang paling penting, pilih destinasi yang mungkin menarik minat mereka, sebab percutian ini melibatkan mereka juga!

Pakaian yang sesuai untuk anak kecil bukan hanya setakat menyerlahkan kecomelan mereka tetapi di diwaktu yang sama buat mereka rasa selesa.  Sekiranya destinasi pengembaraan adalah negara yang bermusim, sebagai ibubapa kita harus membuat sedikit kajian mengenai cuaca di destinasi tersebut.

Pakaian negara bermusim banyak dijual di kedai tetapi tidak semuanya sesuai. Informasi musim dan cuaca mengenai destinasi yang dituju sangat penting untuk menjaga kesihatan anak kecil di sepanjang percutian.

Pilihlah warna yang terang agar terserlah lagi kecomelan si kecil di dalam gambar.

Adalah tidak mudah untuk mendukung anak kecil di sepanjang perjalanan. Biasanya kita sebagai ibu dan ayah pasti akan keletihan kerana mendukung mereka walaupun mereka sudah pandai berjalan.

Penggunaan stroller dan baby carrier sangat membantu ketika bercuti. Namun demikian, penggunaan kedua-duanya harus sesuai dengan destinasi. Sekiranya destinasi percutian melibatkan penggunaan tangga yang banyak dan tiada kemudahan lift maka baby carrier  sangat membantu.

Perjalanan akan menjadi mudah jika perjalanan telah dirancang dari awal berserta dengan itinerari dan kajian mengenai fasiliti di destinasi kita bakal bercuti. Bila si kecil gembira, percutian menjadi memori terindah buat keluarga.

Baca lagi: 10 Panduan Mudah Bawa Ibu Bapa Yang Sudah Tua Travel Bersama Anda


7 Bukti Kesedaran Kewangan Rakyat Malaysia Masih Rendah, Dan Apa Patut Kita Buat

Memberi kritikan terhadap big-big player dalam industri kewangan menggunakan hashtag #nerakawang merupakan risiko besar.

Saya akui ia agak keterlaluan dan saya memohon maaf secara terbuka jika cara tersebut tidak disenangi.

Tujuannya adalah untuk memberi pendidikan kewangan kepada rakan-rakan dan followers. Saya tak mampu nak jawab satu persatu mesej yang diterima berkenaan soalan-soalan kewangan yang sampai ke inbox saya.

Jadi, saya berikan ulasan melalui tulisan-tulisan saya di FB dengan harapan yang bertanya boleh dapat jawapan dari situ. Dan dalam jawapan-jawapan yang diberikan, ada sedikit kritikan terhadap sesetengah pihak.

Point penting yang saya utamakan di sini ialah para pengguna perlu sedar bahawa tanggungjawab menguruskan kewangan, jangan mudah-mudah diserahkan kepada orang lain, termasuk saya.

1. 30% daripada rakyat Malaysia yang diisytiharkan bankrap datang dari yang berusia bawah 30 tahun.

2. 60% pencarum KWSP akan menghabiskan simpanan KWSP mereka dalam masa 3 tahun selepas bersara.

3. 80% pelabur yang mengeluarkan wang EPF akaun 1 mereka ke unit trust (saham amanah), hanya balik modal dan mendapat pulangan lebih rendah daripada EPF.

4. Hanya 15 % sahaja rakyat Malaysia yang memiliki takaful dan 45% sahaja yang memiliki insurans konvensional.

5. Dari fakta no 4, sebanyak 90% pemegang polisi insurans memiliki jumlah perlindungan yang rendah atau under insured, daripada sepatutnya.

6. Lebih RM60 bilion harta beku di Amanah Raya.

7. Hanya 6% rakyat Malaysia yang memiliki simpanan bersamaan 6 bulan gaji.

Semua fakta dan statistik ini menunjukkan bahawa tahap kesedaran rakyat Malaysia masih rendah.

Hashtag #nerakawang adalah inteprestasi kepada situasi-situasi ini.

Dari bab menguruskan pendapatan dan hutang piutang sehingga, bab takaful, bab pelaburan sehingga bab pengurusan pusaka.

Bayangkan apa yang terjadi pada 10 ke 30 tahun akan datang?

#nerakawang muncul untuk memberi sedikit jentikan supaya kita bangkit seketika dan semak balik status kewangan kita.

Semak kembali polisi-polisi takaful yang kita daftar. Cukup atau tidak perlindungannya?

Semak kembali dana-dana saham amanah yang kita laburkan. Selepas 5 tahun melabur, sudah untung atau belum?

Semak kembali hutang piutang kita. Berapa lama lagi mahu berhutang?

Semak kembali ansuran rumah dan kereta kita, adakah ia berbaloi untuk diteruskan.

Dalam sedikit cubitan itu, ramai pula yang menganggap ia sebagai tumbukan maut, terutama agen-agen dalam industri. Bukan semua, segelintir.

Industri servis kewangan selalu diwar-warkan sebagai industri untuk membuat duit dengan mudah maka dikongsikan testimoni kereta besar, rumah besar, gaji besar dari kalangan pemain industri untuk merekrut agen-agen baru.

Boleh buka FB-FB otai-otai yang mempromosi kerjaya dalam bidang servis kewangan, dan Tuan-Puan boleh lihat apa yang mereka promosi.

Hasilnya perunding-perunding yang dilahirkan hanyalah sebagai jurujual / promoter produk dan bukan sebagai pemberi solusi.

Sebenarnya ada yang lebih besar dan lebih penting dalam industri ini, iaitu peranan sebagai penasihat atau “advisory roles” dan bukan sekadar jurujual atau promoter.

Bukan semua orang yang memerlukan kad perubatan (medical card). Bukan semua orang memerlukan wasiat. Bukan semua orang yang bersedia menerima risiko pelaburan saham amanah. Bukan semua orang memerlukan semua produk kewangan yang ada di muka bumi ini.

Dan yang pastinya, tidak ada produk kewangan yang sempurna sehingga ia mampu memberi solusi untuk semua perkara.

Tidak ada juga produk kewangan yang mempunyai ciri serentak “semua dalam 1” yang menggabungkan takaful, kad perubatan, pelaburan dan simpanan yang mampu memberi solusi kewangan komprehensif.

Besar risiko yang saya ambil apabil memberi kritikan kepada big-big player industri. Bukan seorang, bukan 2 orang, tapi banyak agensi-agensi yang sedang memusuhi saya, dan unfriend / unfollow saya.

Saya hanya pemain kecil. Tak sampai pun 0.01% memberi sumbangan penghasilan bisnes dalam industri kewangan yang maha luas ini.

Jentikan saya tidak sampai pun merubah arus perdana industri yang sedang mementingkan jualan.

Kalian, tidak perlu risau sangat dengan tulisan-tulisan saya. Ia hanya untuk kelompok kecil friends dan followers saya tidak sampai pun 100,000 orang daripada berbilion lagi rakyat Malaysia.

Tulisan ini adalah tulisan terakhir saya menggunakan hashtag #nerakawang.

Saya tidak akan gunakan lagi hashtag tersebut lagi. Boleh follow FB Neraka Wang jika ada yang berminat dengan kaedah teguran sentap sebegitu. Ia ala-ala “Tarbiah Sentap” versi kewangan. Beberapa rakan saya menguruskan FB tersebut.

Biarpun tidak lagi menggunakan hashtag itu lagi, saya masih kekal berkongsi tip-tip kewangan di sini dengan cara sedia ada.

Pasti ramai yang sedang bertepuk tangan.


Keselamatan Bas Dipertikai Kerana Bergerak Senget, Netizen Tampil Beri Penjelasan

Kenderaan bersaiz besar memang sentiasa perlu berada dalam keadaan selamat supaya ia tidak menjejaskan pergerakkannya dan mengakibatkan kemalangan yang melibatkan pengguna jalan raya yang lain.

Baru-baru ini netizen mempertikaikan satu rakaman video yang tular di mana ada sebuah bas ekspres yang sedang bergerak di atas lebuh raya dalam posisi senget menyerupai pergerakan ketam.

Aduhai ketam…the bus is not aligned. 😩 pic.twitter.com/qXXjyA8hWC

— iz angy 🏴 (@woeizmeme) December 26, 2021

Orang ramai mempertikaikan adakah bas ekspres tersebut masih selamat digunakan, serta bagaimana pihak bertanggungjawab ‘memberikan lampu hijau’ kepada bas itu untuk bergerak di atas jalan raya.

Pertikaian tersebut telah menarik perhatian beberapa pihak untuk memberikan pandangan  mengikut pengalaman peribadi mereka dalam mengendalikan kenderaan bersaiz besar ini. Rata-rata menyatakan bas tersebut masih selamat untuk di bawa seperti biasa, namun perlu dipandu pada kelajuan yang perlahan.

Kenapa mereka menyatakan bas tersebut masih selamat untuk dibawa? Menurut mereka, bas menggunakan sistem leaf spring atau air suspension (belon). Jika center pin patah, bas akan berjalan menyenget seperti ketam dan jika belon pecah, bas akan menjadi senget sebelah. Bas akan jadi bahaya untuk dibawa andaikata kedua-dua sekali centre pin tercabut.

Tambah pihak-pihak yang berpengalaman lagi, situasi center pin patah memang tidak boleh dijangka kerana ia boleh berlaku bila-bila masa dan di mana-mana sahaja. Jadi pemandu perlu cekap menangani situasi tersebut supaya para penumpang serta pengguna jalan raya lain dalam keadaan selamat.

Dalam satu kisah lain pula, lihat rakaman dashcam seorang kanak-kanak lelaki nyaris dilanggar kenderaan awam setelah dia meluru melintas jalan raya tanpa pengawasan orang dewasa.

Nyaris Dilanggar Kenderaan Awam, Netizen Kecam Ibu Bapa Abai Keselamatan Kanak-Kanak

Didakwa Langgar Lampu Merah Untuk Kejar Trip, Rider Ini ‘Terbang’ Dilanggar Honda CR-V


Ini Caranya Untuk Samsung Yakinkan Pembeli Mengenai Keselamatan Smartphone Terbaru Mereka

Perasaan ingin tahu atau skeptikal terhadap keselamatan bateri smartphone terbaru Samsung ini nampaknya masih menghantui beberapa pengguna selepas insiden yang berlaku pada Samsung Galaxy Note 7 pada tahun lepas.

Samsung Galaxy S8 yang dipilih model flagship serta bagi menaikkan jenama ini ternyata berjaya dihasilkan dengan ciri-ciri keselamatan yang cukup baik.

Penyertaan fungsi 8-point battery safety check daripada Samsung ini bukan sahaja menandakan Samsung benar-benar serius untuk menghasilkan smartphone yang selamat malah berjaya meletakkan standard baru dalam keselamatan smartphone pada masa kini.

Buat anda yang masih ragu-ragu untuk mendapatkan Samsung Galaxy S8, ujian ekstrim yang dilakukan oleh ‘anak dan ayah’ ini mungkin bakal mengembalikan kepercayaan anda terhadap jenama yang berpengkalan di Korea Selatan ini.

Siapa sangka, pada tahun 2017 kemajuan keselamatan bateri antara yang disenaraikan sebagai selling point buat syarikat smartphone terkemuka dunia. Begitu juga penyertaan headphone jack.


Padang Internet Malaysia Sebagai Pasar Lambak Data Sensitif

Nota Editor: Artikel ini telah dikongsikan bersama kami melalui ruang email, milik artikel ini adalah dari Shak Hassan. Shak Hassan merupakan salah seorang penganalisa data di Datago. Kami kongsikan semula di sini dengan untuk bacaan anda, semoga artikel ini dapat membuka mata anda bagaimana keselamatan internet Malaysia sebenarnya.

“Ketakutanlah yang mengkekalkan survival kita”. Bersungguh Grug cuba menanam doktrin kepada Eep dalam salah satu babak The Croods. Ada benarnya. Setiap kali saya kembali kepada skrip itu tatkala ingatan rawak bermain dalam kepala, kebenaran terhadap baris kata tersebut makin bertambah. Tidak pernah kurang, walau senafas.

Bercakap soal takut, perasaan ini wujud dalam diri saya apabila berhadapan dengan hakikat yang pengendali data di Malaysia kurang peka terhadap perlaksanaan polisi kerahsiaan. Kesedaran mereka terhadap sensitiviti kadangkala menyedihkan. Sikap sambil lewa yang diambil dalam menguruskan data orang ramai adalah sesuatu yang tidak patut berlaku.

Saya mahu bawa anda menyelam ke dasar web yang tidak memerlukan sebarang aplikasi khusus. Lupakan Tor seketika, lancarkan pelayar web Chrome dan taip kombinasi kata kunci berikut seterusnya tekan ‘Search’ :

1- .gov.my senarai < berjaya @ pelajar @ nama @ kad pengenalan>

2- .edu.my senarai < nama @ berjaya @ pelajar @ kad pengenalan>

3- .gov.my senarai < nama  @ berjaya @ pelajar @ kad pengenalan>

Kerangka Google yang terbina di atas kapasiti enjin carian adalah sesuatu yang menakjubkan. Kemampuan ‘web crawler’-nya seperti Googlebot merayap dari satu web ke web yang lain melalui pautan (URL) memberikan keputusan carian yang tidak sekadar bagus, malah merintis laluan kepada penemuan yang lebih berkualiti; melangkaui perkataan dalam tag html dan dokumen seperti PDF dan MS Word. Berikut adalah apa yang terhidang dalam senarai carian saya (atau di sini) :

Contoh yang perlu diteladani adalah apa yang dipraktiskan oleh KUIS di mana mereka hanya mempamerkan nama dalam senarai pelajar : http://www.kuis.edu.my/v3/images/pelajar_tamat/graduan/fpm.pdf Cukup sekadar ini, maklumat masih dapat disebar dan sampai kepada umum.

Organisasi  dan pegawai yang diberi tanggungjawab mengendali data ini menjadikan padang internet Malaysia sebagai pasar lambak untuk mempamerkan secara terbuka maklumat yang kritikal dan sensitif, serta boleh mendatangkan ancaman kepada pemilik data. Barangkali kes kecurian identiti bukanlah tragedi yang layak untuk dibimbangkan di Malaysia. Padanan nama dan kad pengenalan seperti di atas adalah maklumat organik paling kukuh untuk diguna dalam kes kecurian identiti. Adakah kita mahu mencipta Todd Davis versi Malaysia yang mengalami 13 kes kecurian identiti hanya kerana dia secara bebal mendedahkan nombor sekuriti sosialnya (US)?  Barangkali juga kita perlukan Abraham Abdallah, Raphael Golb dan Marcos Lopez sebagai ‘wake-up-call’ untuk mengubah keadaan ini.

Maklumat yang dipaparkan oleh web di atas adalah data yang tanpa selindung boleh digunakan sama ada untuk mengenal pasti seseorang individu atau sebagai sumber untuk mendapatkan data berkait sehingga seseorang individu dikenal pasti. Proses penjelmaan individu ini digunakan untuk pelbagai kegiatan jenayah seperti pinjaman bank dengan menggunakan butiran pemilik data yang asal dan sebagainya. Personal Identifiable Information (PII) ini mendapat mandat yang lebih tinggi dalam diskusi yang berlangsung di US dan AU, malangnya tidak (masih belum) di Malaysia. Barangkali jabatan yang bertanggungjawab lebih gemar bergebang soal air dan ucapan selamat hari lahir berbanding fokus kepada tugas hakiki.

Falsafah di sebalik gerakan global Open Data ditafsir dari kaca mata juling oleh pengendali data di Malaysia. Perasaan saya bercampur antara mahu ketawa dan menangis, pada waktu yang sama. Pemilik data berusaha dengan penuh cermat dalam aktiviti harian untuk melindungi data peribadi mereka tetapi pada masa yang sama dikhianati oleh pengendali data seperti web di atas.

Kalaupun kita tidak mampu menjadi Grug -si gasar yang hidup dalam ketakutan- , setidaknya kita harus berasa resah dan cemas, kerana resah dan cemaslah yang akan membuatkan kita peduli tentang aspek sekuriti, menggerakkan kita untuk memberitahu pengendali data agar lebih peka dan mewujudkan persekitaran yang lebih selamat untuk sebaran informasi. Ini penting kerana data peribadilah yang menjadi urat saraf dan pendiri survival kita pada hari ini. Ada butiran yang mesti dikekalkan kerahsiaannya tanpa perlu disebar luas di laman sesawang.

LIKE dan FOLLOW Vocket di Facebook serta Instagram